4 Produk Yang Mungkin Diumumkan Apple Pada Acara 27 Mac Ini

Sekiranya anda mengikuti perkembangan Apple, pastinya anda cukup kenal dengan trend jenama ini yang sering mengumumkan pelancaran produk dua kali setahun.

Pada kali ini, trend ini bakal diteruskan lagi dengan beberapa pilihan produk terbaru dimana Apple mengumumkan sebuah acara bakal diadakan pada 27 Mac ini. Dengan usaha untuk membawa ekosistem Apple lebih dekat kepada pengguna, berikut merupakan empat produk yang mungkin bakal dilancarkan Apple pada acara kali ini.

Sejak mula Apple iPhone X membuat kemunculan, ramai yang beranggapan ini merupakan halatuju terbaru Apple. Pengenalan FaceID yang membolehkan para pengguna unlock iPhone X menggunakan wajah sememangnya sebuah teknologi yang baru buat Apple.

Pada kali ini, Apple iPad terbaru bakal turut diperkenalkan dengan teknologi FaceID. Dalam erti kata lain, Apple bakal turut memperkenalkan model terbaru ini dengan spesifikasi yang lebih cekap serta notch yang semakin menjadi trend dikalangan smartphone Android pada ketika ini.

Dalam pada itu, model manakah yang bakal menjadi pilihan Apple untuk disertakan dengan fungsi terbaru ini masih lagi menjadi tanda tanya.

Mula diumumkan sebagai aksesori buat Apple iPad Pro, Apple Pencil ternyata berjaya menarik perhatian pengguna meskipun dengan harga yang mahal. Penawaran ketepatan pada setiap sentuhan antara yang membuatkan orang ramai menjadikan Apple Pencil sebagai pilihan berbanding beberapa model stylus yang lain.

Pengenalan fungsi baru dengan harga yang rendah pastinya bakal membolehkan model ini menerima penjualan yang lebih tinggi selepas ini pada pendapat kami.

Sejak mula diperkenalkan pada tahun 2008, Apple Macbook Air masih terus berjaya menjadi pilihan pengguna sehingga kini. Penawaran sistem yang lancar serta rekabentuk yang nipis menjadi pilihan pengguna yang mementingkan saiz dan mobility.

Pada tahun ini, model yang sudah ‘dilupakan’ Apple ini kemungkinan besar bakal hadir dengan spesifikasi dan rekabentuk terbaru. Berdasarkan laporan daripada KGI Securities, kemungkinan besar model Apple Macbook Air terbaru ini bakal ditawarkan dengan harga yang lebih rendah berbanding model Apple Macbook dan Macbook Pro.

Seperti juga Apple Macbook Air, iPhone SE juga dikatakan bakal hadir dengan versi terbaru pada tahun ini. Berdasarkan ura-ura, model ini mungkin bakal mengikut rekabentuk seperti Apple iPhone X namun hadir dengan saiz yang sedikit kecil seperti mana yang tertiris pada video tempoh hari.

Sekiranya anda sedang mahukan Apple iPhone terbaru dengan saiz yang sedikit kecil, kemungkinan menantikan model terbaru Apple iPhone SE merupakan pilihan yang tepat.

Sama-sama kita nantikan produk manakah yang bakal membuat kemunculan pada 27 Mac ini. Sementara menanti tarikh ini, mungkin sudah mula menabung sebelum mula berbelanja besar untuk mendapatkan produk terbaru daripada Apple ini.


Hampir 2 Juta Wanita Berusia Lebih 30 Tahun Di Johor Dan Selangor Masih Belum Berkahwin

Dalam masyarakat Melayu tradisional, wanita yang sudah berusia namun masih tidak berkahwin biasanya akan digelar anak dara tua ataupun andartu. Istilah ini bukanlah sesuatu yang janggal malah ia turut dimuatkan dalam Kamus Dewan Edisi Keempat.

Walaupun tidak diketahui berpakah umur seseorang itu untuk digelar sebagai andartu, namun dalam kepercayaan masyarakat Melayu, jika sudah berusia pertengahan usia 30 hingga 40 tahun dan belum berkahwin mereka ini akan biasanya berisiko untuk dipanggil dengan gelaran sebegitu.

Namun, keputusan untuk berkahwin lambat bukanlah sesuatu yang janggal dalam masyarakat masa kini terutamanya dalam kalangan wanita di negara kita.

Dengan beberapa faktor seperti tekanan pekerjaan dan ekonomi, berkahwin lambat kini menjadi sesuatu yang normal terutamanya dalam kalangan mereka yang berusia 30 tahun ke atas.

Ini dibuktikan melalui kajian Peratusan dan Bilangan Individu Bujang (dalam kalangan 30 tahun ke atas) yang dikeluarkan oleh Sinar Harian mendapati hampir 2 juta wanita berusia 30 tahun ke atas di Selangor dan Johor masih belum berkahwin.

Daripada jumlah tersebut, Selangor mencatatkan angka tertinggi wanita berusia 30 tahun ke atas yang masih belum berkahwin dengan jumlah melebihi satu juta atau lebih tepat lagi 1,014,327 orang.

Jumlah ini adalah jauh lebih tinggi jika dibandingkan dengan kaum lelaki di Selangor yang berusia 30 tahun ke atas dengan hanya 148 ribu sahaja daripada mereka masih belum mendirikan rumah tangga.

Senario yang hampir sama juga berlaku di Johor dengan bilangan wanita berusia 30 tahun ke atas yang masih belum berkahwin mencecah sehingga 636, 537 orang.

Manakala, hanya 104,416 orang kaum lelaki yang berusia 30 tahun ke atas dan masih belum berkahwin di negeri yang berada di selatan tanah air itu.

Walaupun laporan tersebut tidak menyatakan punca golongan wanita ini memilih untuk berkahwin lambat, namun ia jelas menunjukkan angka dan perbezaan yang sangat besar berbanding kaum lelaki dalam kalangan umur yang sama.

Baca kisah wanita ini yang bercerai hanya selepas dua tahun berkahwin walaupun bercinta selama lima tahun sebelum itu. Klik pautan di bawah untuk membaca.

Bercinta 5 tahun, Wanita Ini Kongsi Kisah Penceraiannya Selepas 2 Tahun Berkahwin

Sanggup Ikat Perut, Lelaki Ini Kongsi Kisah Kumpul Duit Demi Majlis Perkahwinan

Polis Tahan Seorang Lelaki Selepas Berkahwin Sebanyak 60 Kali Dalam Masa 25 Tahun


Hampir 2 Tahun Tiada Kerja, Mila Jirin Tidak Puas Hati KJ Belum Sedia Buka Majlis Sosial

Sebelum ini, Mila Jirin terpaksa menjual kek dan durian demi bayar gaji pekerja disebabkan syarikat mengalami kerugian. Umum mengetahui, Mila memiliki perniagaan dalam industri perkhawinan.

Terbaharu, Mila Jirin dalam satu perkongsiannya di Instagramnya telah menyuarakan pendapat selepas Menteri Kesihatan Khairy Jamaluddin keluarkan kenyataan bahawa majlis sosial mungkin menjadi sektor terakhir dibuka.

A post shared by B I Z M I L L A (@mila_jirin)

Menurutnya, semua yang terlibat dalam industri perkahwinan berasa tertekan kerana perniagaan tidak dapat beroperasi selama hampir 2 tahun. Malah, Mila juga mahu tahu apa beza makan beramai-ramai di restoran dengan makan di majlis perkahwinan.

Bukan itu sahaja, Mila turut berasa terkilan kerana tiada pihak yang memanggil mereka di industri perkahwinan untuk berbincang mengenai isu tersebut. Malah, jika ada SOP yang jelas pastinya pihak perkahwinan akan laksanakan dengan sebaiknya dan rasanya kini semua rakyat sudah faham terpaksa hidup dalam norma baru.

Sementara itu, kami kongsikan beberapa artikel berkaitan Mila Jirin pada pautan di bawah ini.

Tuah Bisnes Majlis Perkahwinan, Mila Jirin Kini Miliki 10 Aset Hartanah

Selepas Kek, Mila Jirin Jual Durian Pula Demi Bayar Gaji Pekerja Kerana Syarikat Mengalami Kerugian

Kerja 15 Jam Setiap Hari Agar Pekerja Terima Gaji, Mila Jirin Nafi Dakwaan Jadi Majikan Goyang Kaki


Hampir 3 Tahun Dinantikan Peminat, Restoran Jamie Oliver Akhirnya Dibuka Di KLIA Secara Rasmi

Pada tahun 2020, restoran Jamie oliver dikhabarkan akan dibuka di Malaysia dan akhirnya restoran Jamie Oliver kini telah dibuka secara rasmi di KLIA sejak semalam.

Pembukaan rasmi restoran pertama Jamie Oliver di Malaysia ini telah diumumkan di Facebook rasmi Malaysia Airports dan beberapa gambar sekitar pembukaan tersebut turut telah dikongsikan.

Pelbagai jenis makanan boleh didapati di sini dan pizzanya kelihatan ‘tempting’. Malah, rekaan dalaman restoran ini juga dilihat cantik dan pastinya kaki foto akan gembira bergambar di sini.

Bagi anda yang mahu mencuba masakan chef terkenal Jamie Oliver, bolehlah ke bangunan utama KLIA tingkat 5. Masa operasi restoran ini adalah dari jam 11 pagi hingga 7 malam.


Hampir 30 Tahun Terbiar, Lihat Transformasi Rumah Pemain Kedah FA Ini Bermodalkan RM60,000

Nama Azmeer Yusof tidak perlu diperkenalkan lagi, siapa yang tidak mengenali pemain Kedah FA ini. Sebelum ini, Azmeer berkongsi beberapa nasihat untuk para pemain bola yang bergaji besar, kini beliau kongsikan pula kisah transformasi rumahnya.

Sebelum rumah tersebut diubahsuai, rumah itu telah terbiar dalam 30 tahun dan terletak di Alor Setar. Beliau berasa terkejut apabila melihat keadaan rumah dan tanah sebelum dibelinya kerana semak seperti dalam hutan.

Kita lihat dahulu gambar keadaan rumah tersebut sebelum diubahsuai. Ayuh kita mulakan!

Keadaan rumah tersebut yang dipenuhi semak pastinya akan mengubah fikiran ramai orang untuk membelinya. Untuk pengetahuan anda, kos keseluruhan pengubahsuaian rumah itu dalam RM60,000 termasuk perabot.

Masih mengekalkan struktur lama, rumah tersebut telah dibina dan berkonsepkan rumah batu moden dan rekaan dalaman yang ‘simple’. Pastinya rumah ini diubahsuai menjadi sebuah rumah yang selesa untuk didiami. Jom lihat keadaan selepas diubahsuai.

Kita dapat lihat ruang tamu dibahagikan kepada dua dan dapat memberikan ruang privasi kepada pemilik rumah yang memiliki ahli keluarga apabila tetamu datang berkunjung ke rumah.

Malah, tidak banyak perabot digunakan dalam rumah memberikan ‘vibes’ minimalis dan anda pasti setuju dengan kenyataan minimalis terbaik ini.

Rumah ini hanya menekankan 3 warna dalam bahagian rumah dan perabot membuatkan rumah kelihatan kemas. Jika anda terfikir untuk membeli rumah terbiar, jangan risau kerana anda mampu untuk mengubahsuai rumah tersebut.

Kami kongsikan beberapa rekaan rumah yang mungkin boleh jadi inspirasi buat anda. Klik sahaja pautan di bawah ini.

Daripada Konsep Hotel Sri Malaysia Ke Industrial, Lihat ‘Makeover’ Rumah Ini Yang Bermodalkan RM450,000

Lihat Bagaimana Rumah Teres Ini Diubahsuai Dengan Rekaan Moden Dan Minimalis

Cantik Dan Kemas, Lihat Transformasi Rumah Flat Dengan Rekaan Moden Bermodalkan RM1,300


Hampir 400 Mangsa ‘Scam’ Tunai Haji, Netizen Luah Rasa Simpati Dan Mahu Pelaku Ditangkap

Kira-kira lebih 380 jemaah haji terkandas di Lapangan Terbang Antarabangsa Kuala Lumpur (KLIA) malam tadi berikutan dipercayai menjadi mangsa penipuan sebuah agensi pelancongan sekaligus hasrat mereka untuk menunaikan Rukun Islam kelima tidak kesampaian.

Difahamkan, kesemua bakal jemaah gagal berlepas ke Tanah Suci selepas tidak mempunyai dokumen perjalanan lengkap seperti visa dan passport. Menurut sumber, mereka menggunakan visa furada untuk menunaikan haji dan tidak melalui Lembaga Tabung Haji (TH) selain membayar sebanyak RM16,000 hingga RM35,000 untuk pakej yang ditawarkan.

Salah seorang jemaah Haji dari KL sebak tidak dapat menunaikan Haji tahun ini.

Duit EPF digunakan utk menunaikan rukun Islam kelima itu.

Ada jemaah dari Pahang, Johor, Kelantan. Difahamkan ada jemaah yg tiba sejak 28 Jun lalu. @501Awani #Haji2022 pic.twitter.com/82gsARDdaf

— Fareez Azman (@FareezAzmann) July 7, 2022

Menurut laporan, salah seorang bakal jemaah haji memaklumkan bahawa agensi pelancongan tersebut meminta semua jemaah datang ke KLIA pada jam 4.30 petang (semalam), kemudiannya mereka dimaklumkan penerbangan ditangguh ke jam 7 malam sedangkan penerbangan terakhir ke Jeddah, Arab Saudi adalah sekitar jam 6 petang semalam.

Bukan itu sahaja, mereka juga mendakwa agensi pelancongan tersebut tidak pernah menunjukkan tiket penerbangan dan visa kepada bakal jemaah haji. Malah, passport para jemaah juga dipegang oleh pihak agensi pelancongan terbabit.

Isu ini telah meraih perhatian orang ramai dan rata-rata netizen meluahkan rasa simpati kepada para jemaah yang ditipu oleh agensi pelancongan sehingga tidak dapat menunaikan haji.

I truly hope there’s a special level of hell for scumbags yang menipu bakal jemaah haji- who are mostly, usually, orang tua.

An elderly couple paid RM76k for the both of them to go, only to kena tipu macam ni. Fuck man this story makes me so angry. https://t.co/N5hrROTsvf

— azlynbalqis (@lynfunkstar) July 7, 2022

Scam haji ni bukan benda baru. Pernah jadi dah sebelum ni. Ye, yang scam adalah bangsa melayu islam kita sendiri, mangsa scam adalah pakcik makcik tua yg guna duit EPF, pencen, gadai kebun. Byk byk scam, scam duit org pergi haji paling keji dan hina. Betul tak takut Allah punya. https://t.co/mD4AcUJ72O

Moga kene tangkap cepat. Jahat betul scam orang nak pergi haji. Scam orang tu dah memang kejam. Scam pulak org yang saving bertahun nak pergi haji. Semoga tak tenang sepanjang hidup https://t.co/NWwGocndLz

— Shabina🏴 (@ketengahketepi) July 7, 2022

Nanges tengok jemaah hajinyg terkandas dekat klia semalam. Itu duit hasil titik peluh mereka. Gadai itu gadai ini semata2 nak menjadi tetamu Allah. Kepada scammers, semoga darah daging kau selamat la dari di jilat api neraka. Aniaya org macam tu.

— ainzalikha⁷💜🇲🇾🇰🇼 (@iekazin) July 8, 2022

Bukan itu sahaja, para netizen turut berasa bengang dan mengatakan isu ini bukan baharu dan pernah terjadi sebelum ini. Malah, rata-rata netizen berharap urusan para jemaah akan dipermudahkan dan mendapatkan kembali wang mereka.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Rupanya Kena Bayar RM1,000 Untuk Salt Bae Tabur Garam’ – Aeril Zafrel Tidak Anggap Satu Pembaziran Makan Di Nusr-Et

Terdiam Tanpa Kata, Netizen Kecewa Lihat Reaksi Syamsul Yusof Apabila Disoal Tentang Ira Kaza


Hampir 4,000 Petugas Perubatan Di Sepanyol Dijangkiti Wabak COVID-19

Sepanyol menjadi negara kedua di Eropah yang teruk di landa wabak COVID-19 selepas Itali dan sekarang dilaporkan hampir 4,000 pegawai perubatan dan pakar telah dijangkiti wabak ini di sana.

Seperti negara-negara lain yang dilanda wabak, kebanyakkan barisan hadapan – jururawat, doktor dan pekerja kesihatan – adalah antara kelompok yang paling senang untuk mendapat COVID-19.

Mereka dilaporkan tidak mendapat perlindungan yang secukupnya dan disebabkan itu, telah wujud satu usaha daripada beberapa syarikat untuk membeli dan mengedar beberapa peralatan penting.

“Kami mempunyai beberapa data yang kami tidak suka, kerana kami perlu bekerja untuk mengawalnya, kami kini mempunyai 3,910 pekerja kesihatan yang dijangkiti,” kata Ketua Kecemasan Kesihatan Sepanyol, Fernando Simon.

Kerajaan Sepanyol turut memberi keutamaan kepada golongan ini ketika proses saringan dilakukan.

“Angka kematian akibat virus corona di Sepanyol telah mencapai 2,182 orang, 462 kematian telah dicatatkan malam tadi. Sebanyak 87% daripada mereka yang meninggal adalah berumur 70 ke atas atau lebih tua,” kata Kementerian Kesihatan.

Jumlah kes yang didaftarkan di Sepanyol meningkat kepada 33,089, naik daripada 28,572 kes pada hari Ahad. Ini bermakna bilangan pekerja kesihatan dijangkiti wabak ini hampir 12% daripada jumlah kes.

Perintah ‘lockdown’ telah diluluskan oleh parlimen Sepanyol. Simon menyatakan bahawa kini bukan lagi masa untuk rakyat mereka mengabaikan perintah kerajaan jika mereka mahu keadaan kembali seperti biasa.

Untuk bacaan lanjut mengenai COVID-19, klik pautan di bawah.

Tidak Cukup ‘Tangan’ Lawan COVID-19, Israel Mula Minta Bantuan Negara Islam

Datuk Bandar Di Itali Bertukar Nada Gangster, Nasihat Penduduk Yang Masih Berdegil

Acara Himpunan Tabligh Di Indonesia Batal, Semua Peserta Akan Dikuarantin


Hampir 50K Tontonan, Video Patuh PKP Bahasa Tamil Oleh Pelakon Melayu Ini Curi Perhatian Netizen

Walaupun sudah memasuki fasa ketiga Perintah Kawalan Pergerakan (PKP) , masih terdapat sebahagian daripada masyarakat kita yang dilihat sedikit liat dalam mengikuti saranan kerajaan untuk kekal di rumah.

Menyedari perkara itu adalah masalah yang dihadapi oleh semua rakyat Malaysia, pelakon veteran Lan Zailan baru-baru ini mencuri perhatian netizen apabila memuat naik video nasihat supaya kekal di rumah dalam bahasa Tamil di Facebook-nya.

Lan Zailan adalah pelakon dan pelawak veteran yang sentiasa membintangi drama dan filem tempatan di kaca TV sebelum ini.

Sehingga artikel ini ditulis, video pendek 35 saat itu sudah pun mendapat hampir 50,000 tontonan dan lebih 2,000 shares oleh netizen-netizen yang tertarik dengan pesanannya itu.

Bagi anda yang tertanya-tanya maksud terjemahan nasihat tersebut, berikut adalah penjelasan daripada beliau sendiri kepada Harian Metro sebelum ini.

“Kepada rakyat Malaysia. Mulai daripada hari ini jangan keluar ke mana-mana. Kalau keluar kena tangkap dengan polis nanti kena denda RM1,000. Faham tak?

“Okay stay at home. Jangan keluar ke mana-mana. Tapi kalau awak semua ada duit seribu ringgit tu, bolehlah keluar. Tapi kalau tiada, jangan keluar, duduk rumah,” katanya.

Mengulas mengenai kebolehannya berbahasa Tamil, pelakon itu berkata dia mempelajari bertutur bahasa itu ketika tinggal di estet di Slim River, Perak sebelum ini.

Malah perkara itu turut dikongsikan netizen yang meninggalkan komen di hantarannya itu.

“Saya tinggal di situ selama 10 tahun dan bercampur dengan masyarakat India.

“Dari situlah, saya mahir cakap Tamil. Tapi, saya tak pandai menulis dan membaca tulisan Tamil,” katanya.

Buat anda yang masih tidak tahu, mereka yang didapati bersalah mengingkari PKP selepas ini akan ditahan di akademi penjara yang dijadikan pusat tahanan. Klik pautan di bawah untuk membaca.

Pesalah PKP Akan Mula Ditahan Di Akademi Penjara Diwartakan Kerajaan

Netizen Dakwa Warga Myanmar Ingkar Arahan PKP Dan Sambut Songkran Di Malaysia?


Hampir 75,000 Orang Tandatangan Petisyen Bantah Mansuh Elaun Kritikal

Baru-baru ini telah tular di media sosial tentang sebuah video yang menunjukkan Menteri Belia dan Sukan, Syed Saddiq membantah keputusan untuk memansuhkan elaun kritikal yang bakal dilaksanakan menjelang tahun 2020.

Susulan isu tersebut, satu petisyen membantah pemansuhan elaun kritikal bagi kakitangan perkhidmatan kesihatan telah dilancarkan kelmarin dan kini menghampiri sasaran 75,000 tandatangan.

Sehingga artikel ini ditulis seramai 71,611 telah menandatangani petisyen tersebut berikutan keputusan kerajaan memansuhkan Bayaran Insentif Perkhidmatan Kritikal (BIPK)  bagi  pelantikan baharu mulai 1 Januari 2020.

Petisyen tersebut telah dilancarkan oleh Persatuan Perubatan Malaysia (MMA). Pihak MMA berkata, tindakan terbaharu itu memberi kesan kepada kakitangan muda yang bakal berhadapan dengan penurunan 15 peratus daripada gaji mereka.

Mereka yang terlibat adalah doktor, jururawat, ahli farmasi dan kakitangan dalam perkhidmatan pergigian.

Petisyen itu juga membangkitkan persoalan mengapa perkhidmatan awam menjadikan kakitangan perkhidmatan kesihatan sebagai sasaran.

Buat anda yang ingin memberi sumbangan serta menandatangani petisyen tersebut, boleh klik di sini.

Semalam,satu kenyataan dikeluarkan oleh Menteri Belia dan Sukan yang membantah pemansuhan elaun kritikal ini. Klik pautan di bawah untuk bacaan lanjut.

Syed Saddiq Bantah Perkeliling Baru JPA, Minta Potong Elaun Ahli Politik Dan Menteri

Dahulu Add Math, Kini Pelajar SPM 2019 Lancarkan Petisyen Turunkan Markah A+ Subjek Sejarah Pula

Korban Pemandu Mabuk Meningkat, Netizen Lancar Petisyen Haramkan Jualan Arak


Hampir Dihalau Keluar Pesawat, Lelaki Ini Kesal Terima Layanan Buruk Kru Penerbangan Tambang Murah Yang Tiada Empati

Melancong dengan anak kecil sangat mencabar terutama sekali ketika mereka dalam fasa tantrum. Terbaharu, seorang pengguna Facebook @feardawooz telah berkongsi rasa kekesalannya terhadap syarikat penerbangan tambang murah baharu.

Menerusi catatan pengguna Facebook terbabit, dia bersama keluarga memilih syarikat penerbangan tersebut untuk penerbangannya dari Langkawi ke Kuala Lumpur berasa terkilan dengan layanan diterima mereka.

Menurutnya, anaknya yang berusia 2 tahun diminta untuk duduk di kerusi sendiri dan isterinya tidak dibenar untuk memangku anaknya itu, serta permintaan untuk mendapatkan seat belt extender juga ditolak.

Pramugari mengatakan bahawa tidak dapat memberikan seat belt extender disebabkan polisi mereka. Akan tetapi, dia mengatakan bahawa menerusi video syarikat penerbangan tersebut di media sosial mengatakan boleh meminta seat belt extender.

Dapat dilihat anaknya merengek dan menangis tidak mahu duduk di kerusi sendiri dan juga tali keselamatan longgar. Tambahnya, disebabkan anaknya tidak mahu duduk diam, maka juruterbang ada membuat pengumuman jika tidak memberikan kerjasama maka mereka terpaksa keluar daripada kapal terbang.

Susulan itu, isterinya masih cuba menenangkan anaknya dan memastikan anaknya duduk mengikut arahan. Beberapa minit selepas berlepas barulah anaknya kembali tenang.

Setelah tiba di KLIA, dia dan keluarga didatangi kakitangan keselamatan darat dan bertanya situasi yang berlaku dan memintanya untuk memadamkan video yang direkodnya di dalam kapal terbang.

Akan tetapi, dia tidak mahu memadamkan video tersebut walaupun telah dirayu. Malah, dia telah membuat aduan mengenai hal ini pada pengurusan tetapi tiada maklum balas.

Perkongsian lelaki ini telah meraih perhatian ramai pihak dan MYAirlines tampil dengan kenyataan rasmi selepas insiden ini tular di media sosial.

MYAirlines dalam satu kenyataan memohon maaf atas insiden yang berlaku dan mengatakan bahawa pihaknya hanya mengikuti garis panduan keselamatan yang ditetapkan oleh Pihak Berkuasa Penerbangan Awam Malaysia (CAAM).

Tambahnya, pihaknya sedang menyiasat perkara tersebut untuk mengenal pasti jurang dalam perkhidmatan mereka dan membuat tindakan pembetulan agar situasi seperti ini dapat dielakkan kelak.


Hampir Dua Bulan Disiasat, Alvin Goh Dan Addy Kanna Akhirnya Ditahan Dua Tahun Dibawah POCA

Mulai kecoh sejak Oktober lalu, akhirnya dalang kepada kegiatan perjudian dalam talian Macau Scam iaitu Alvin Goh dan Addy Kanna akhirnya berjaya ditahan mengikut Akta Pencegahan Jenayah (POCA) selama dua tahun. Turut ditahan bersama adalah dua lagi anggota polis.

Berdasarkan laporan, Alvin atau nama sebenarnya Goh Leong Yeong, akan ditahan di Penjara Simpang Renggam, Johor bersama seorang lagi anggota polis. Addy Kanna pula ditahan di Penjara Pokok Sena, Kedah manakala seorang lagi anggota polis dari Kontinjen Selangor ditahan di Penjara Bentong, Pahang.

Menurut Pengarah Jabatan Siasatan Jenayah Bukit Aman, Datuk Huzir Mohamed ketika dihubungi mengesahkan penahanan terbabit serta bakal mengeluarkan kenyataan dalam masa terdekat.

Sebelum ini, Alvin dan Addy ditahan pada 2 dan 3 Oktober lalu oleh Suruhanjaya Pencegahan Rasuah Malaysia (SPRM) selepas didapati menjalankan aktiviti penipuan Macau Scam dan judi dalam talian yang mensasarkan mangsa di China dan bekerjasama dengan kartel penipuan di luar negara.

Selain itu, SPRM turut menahan dan soal siasat beberapa selebriti terkenal, pegawai dan anggota polis yang melindungi sindiket ini.

Sebelum ini pihak PDRM pernah mengesahkan Addy Kanna dan Leong Yeong tidak terlibat dengan Macau Scam sebelum menafikannya.

PDRM Sahkan Addy Kanna dan Leong Yeong Tidak Terlibat Dengan Macau Scam

Disyaki Terlibat ‘Macau Scam’, Datuk Seri Bertindak Melarikan Diri Kini Diburu Polis

Dibantu ‘Bodyguard’ Dan Dilarikan Dengan Kereta Myvi, Persoalan Suspek Macau Scam Lolos Terjawab


4 Punca Orang Muda Sukar Menemui Titik Kejayaan Dalam Bisnes

Dari pemerhatian saya, 4 punca ini penyebab orang muda ‘tersangkut’ dalam berbisnes.

Buat bisnes sebab dorongan duit semata-mata.

Buat bisnes sebulan dua, tak dapat duit kemudian kecewa. Salahkan sekeliling, salahkan guru, salahkan rakan kongsi. Terus berhenti buat.

Orang yang betul-betul berjiwa bisnes ada satu kegilaan. Apakah kegilaan itu?

Kegilaan untuk buat sesuatu sampai jadi, tidak kira apa yang berlaku.

“Tidak jadi 5 kali, aku cuba lagi 6 kali. Kali ini dengan cara lebih bijak. Apa ada hal….”

Kurang daya tahan sementara menunggu titik lonjakan berlaku.

Buat ini sekejap tak jadi, kemudian buat projek lain pula. Buat projek lain tak jadi, tukar pula buat projek baru.

Risau perut tidak kenyang. Padahal mungkin titik lonjakan untuk nampak hasil lumayan itu hanya perlukan beberapa langkah sahaja.

Sabar. Belum pernah lagi kedengaran orang bisnes di Malaysia ini mati kebuluran.

Apabila bisnes mula jatuh, duit sikit-sikit yang masuk itu bukan lagi digunakan untuk menaikkan kembali bisnes, tapi digunakan untuk kekalkan lifestyle yang sudah dinaiktaraf ketika duit banyak dulu.

Takut nanti apa orang kata. Buat macam itu, situasi akan bertambah teruk. Akhirnya sudahlah bisnes lingkup, kita sendiri pula berhutang.

Bisnes sedang sesak nafas, usah kekal berhutang untuk hidup dalam persepsi orang lain. Orang ini tiada kaitan pun dengan kemajuan bisnes kita. Mereka tidak bayar pun bil-bil kita ketika bisnes kita jatuh.

Sindrom keterujaan melampau apabila pertama kali berjinak-jinak dengan duit banyak dorong kita buat banyak silap. Berdamai dengan diri dan akui kesilapan itu. Bermula semula daripada kosong, bangkit dan jalan terus.

Saka jenis ini bomoh jarak dekat, jarak jauh pun tak boleh nak buang. Diri sendiri sahaja yang mampu dengan ilmu dan rendah diri.

Nasihat orang lama tidak didengar. Rasa diri betul sebab duit tengah masuk banyak.

Apabila bisnes mula semput, dari situ baru sedar ada betulnya nasihat orang lama dulu-dulu.

Mereka ini ialah senior bisnes atau guru bisnes kita dalam bidang sama yang sudah lalui banyak jalan gelap sebelum capai kejayaan.

Mereka nasihat supaya kita tidak lalui jalan yang sama.

“Buat apa kau nak masuk lubang aku dah masuk dulu!”


Hampir Genap Setahun Insiden Terusan Suez, Kini ‘The Ever Forward’ Pula Tersangkut Di Teluk Chesapeake

Pada 23 Mac akan datang, maka genaplah setahun insiden kapal kontena ‘The Ever Given’ tersangkut di Terusan Suez sehingga menyebabkan kerugian mencecah berbilion ringgit untuk setiap satu jam.

Terbaharu, sebuah lagi kapal kontena milik Evergreen, ‘The Ever Forward’ dilaporkan telah tersangkut berhampiran pelabuhan Baltimore Amerika Syarikat sejak malam Ahad lalu.

Insiden tersebut berlaku apabila meninggalkan Pelabuhan Baltimore pada malam Ahad dalam perjalanan ke Norfolk, Virginia, sebelum terkandas di Teluk Chesapeake.

2/In communicating with several naval architects, they estimate the grounding force on #EverForward is between 20,000 to 24,000 metric tons. A typical tug has about 60 tons of bollard pull.

This is probably going to require, lightening the ship, dredging & large salvage tugs. pic.twitter.com/CTEjgupQNb

— Sal Mercogliano 🚢⚓🧭🐪🚒🏴☠ (@mercoglianos) March 18, 2022

Jurucakap menyatakan bahawa tiada kecederaan, pencemaran minyak tumpah atau kerosakan pada kapal terjadi selepas insiden itu berlaku. Pengawal pantai sedang menyiasat jika kegagalan mekanikal menjadi penyebab kapal kontena terbabit terkandas.

Dalam satu kenyataan rasmi yang dikeluarkan oleh pihak Evergreen, syarikat tersebut sudah melantik ‘Donjon Smit’ (pakar penyelamat insiden di lautan) untuk menyertai operasi menyelamat kali ini. Sepasukan pakar berada di tempat kejadian untuk menilai keadaan kapal, berat kargo di atas kapal dan julat pasang surut di lokasi di Teluk Chesapeake.

“Maklumat ini akan digunakan untuk mereka bentuk pelan yang berkesan untuk mengapungkan semula ‘The Ever Forward’. Sebaik sahaja pelan itu diluluskan oleh pihak berkuasa yang berwibawa, kami akan segera melaksanakannya,” petik kenyataan rasmi Evergreen.

Sementara itu, klik pautan di bawah untuk baca kronologi kejadian The Ever Given terkandas di Terusan Suez yang berlaku pada bulan Mac tahun lalu.

Kerana ‘The Ever Given’ Tersangkut, Puluhan Kapal Kontena Terperangkap Di Terusan Suez

Kesesakan Di Terusan Suez Buat Satu Dunia Rugi RM1.6 Bilion Per Jam

Alami Kerosakan Teruk Di Mesir, Kapal ‘Ever Given’ Kini Sedang Dibaiki Di China


Hampir Gila Kerana Dadah, Ini Yang Telah Berlaku Kepada Adik Saya

Malam itu aku terima panggilan telefon daripada ibu. ”Nurul, cuba tengok adik awak dekat rumah ni, dia asyik berjaga malam. Kejap-kejap duk intai luar tingkap, lepas tu asyik pegang kayu di tangan. Katanya ada orang nak apa-apakan dia.” Aku bergegas pulang ke rumah dari tempat kerja.

Sampai sahaja di rumah, aku membuka pintu. Di situ aku nampak adik aku sedang duduk di tepi tingkap. Tangannya menggeletar. Aku nampak kerisauan di matanya, badannya lesu, matanya merah. Tangan erat memegang kayu sepanjang setengah meter.

Cuak pula aku tengok keadaan adik aku ni. Macam tak sedar diri. Takut pula aku dihentak dengan kayu tu. Ahh tak mungkin, adik aku walaupun agresif dia seorang yang penyayang. Tak mungkin dia sakiti ahli keluarga sendiri.

Aku kuatkan diri mendekatinya. Perlahan-lahan aku duduk di sebelahnya.
“Adik. Kenapa ni? Cuba cerita dengan akak.” Matanya tajam memandang ke arah ku.

“Adik risau, ada orang nak apa-apakan adik. Akak pergilah tidur dulu, biar adik jaga tepi tingkap ni.” Aku bertanya lagi, “Kenapa? Siapa yang nak apa-apakan adik?”

Balasnya, “Tak tahulah siapa. Tapi dia asyik perhatikan adik. Adik tak buat salah pun, mereka yang salah. Mereka cemburu dengan adik.” Aku kehairanan. Aku cuba gali lagi. “Kenapa mereka cemburu dengan adik?”

Kemudian dia memberi jawapan yang aku tak boleh lupa. Kata adik aku.. “Mereka cemburu sebab… Sebab adik dah jadi Imam Mahdi.” Seperti yang aku suspek, adik aku sedang mengalami PSIKOSIS!

Psikosis merupakan gangguan mental yang menyebabkan ketidakmampuan seseorang menilai realiti dengan fantasi dirinya. Aku borak panjang lagi dengan dia. Makin kuat tanggapan aku, memang dia mengalami psikosis.

2 jam kami sekeluarga memujuknya untuk ke hospital. Sampai sahaja ke hospital doktor membuat saringan air kencing, ternyata dia positif dadah. Dia mengalami ‘Drug Induced Psychosis’ ataupun kecelaruan otak yang disebabkan pengambilan dadah.

Benarlah, gejala salahguna dadah sudah parah di negara kita. Dianggarkan 4% daripada rakyat Malaysia terlibat dengan ketagihan dadah dan peratusannya meningkat saban tahun.

Berdasarkan kajian Agensi Anti Dadah Kebangsaan (AADK) seramai 131,841 penagih dadah dikesan dalam negara sejak Januari 2010 hingga Februari 2016. Dan masih ramai lagi yang belum dikesan.

Dulu bila kita sebut tentang ketagihan dadah. Terbayang di minda kita, penagih ni golongan yang tiada masa depan, tidur di kaki lima, khayal, lentok je, otak lembab, kena HIV kemudian meninggal.

Sekarang tidak lagi.

Jika anda lihat ke pusat- pusat pemulihan private ternyata dadah sekarang melibatkan golongan professional, doktor, pilot, businessman, VVIP dan sebagainya.

Jika dulu trend dadah ‘DOWNERS’ – ini kategori dadah jenis opiod yang menenangkan dan melembabkan otak. Inilah jenis dadah geng-geng hippies dan sebagainya sebelum era 90 an.

Sekarang trend dadah yang di target ke golongan professional, dadah jenis ‘UPPERS’, dadah yang mengaktifkan otak. Ambil meth tak tidur 2-3 hari. Ambil untuk belajar, ambil untuk kerja. Businessman pun ambil nak close deal, bila ambil otak ligat, nak close deal pantas je.

Tanpa mereka sedari dah ketagihan. Dan lebih payah lagi, golongan professional ini susah untuk mengaku yang mereka sudah ketagih. Bila ditanya, katanya hidup mereka biasa. Mereka boleh berhenti bila-bila mereka mahu. Tapi sebenarnya mereka tak pernah dapat berhenti mengambil dadah dalam tempoh yang lama.

Antara kesan pengambilan dadah (meth and amphetmine) termasuklah:
1. Resah berpanjagan
2. Agressif
3. Hilang daya ingatan
4. Psikosis (mendengar suara, bunyi,melihat kelibat, kepercayaan yang pelik-pelik)
5. Stroke
6. Mati

Amat penting untuk kita ketahui jenis-jenis dadah. Awasi anak-anak, suami isteri dan ahli keluarga dari salahguna dadah.

Boleh lihat antara jenis-jenis dadah di gambar di bawah:

Amfetamin merupakn stimulan sintetik buatan manusia. Pada masa ini tidak ada ubat yang mengandungi amfetamin yang didaftarkan dengan Pihak Berkuasa Kawalan Dadah. Dadah perangsang jenis amfetamin seperti methamphetamine (ice/syabu) dan ‘Methylenedioxy methamphetamine’ adalah dadah yang sangat berbahaya.

Cara mengunakan : Menelan, menyuntik, menghisap, menyedut (‘chasing the dragon’).

Ianya berbentuk kaca pecah dan kadangkala berbentuk seperti tawas.

3. Tablet yang mengandungi MDMA (Pil Ecstasy)

‘Methylenedioxy-methamphetamine’ (MDMA) merupakan analo meskalin dan amfetamin. Ia dipanggil “feel good drug” dan boleh meningkatkan daya tahan pengguna. Pil MDMA seringkali dibentuk dengan ikon atau logo bagi memenuhi cita rasa pengguna muda.

Cara Menggunakan : Menelan
Nama Jalanan : Ecstasy, XTC

Cara Menggunakan : Menyuntik, menghidu, menghisap
Nama Jalanan : Coke, Crack, Snow, Flake

Kokain ‘Freebase’ adalah bes kokain yang bebas daripada segala campuran dan dihisap dalam bentuk tulen dengan menggunakan paip khas. Kokain ‘Crack’ adalah campuran kokain dengan serbuk penaik dan berbentuk ‘granusles’.

‘Crack’ mempunyai ketulenan sehingga 90% dan sangat berbahaya kerana ia boleh menyebabkan ketagihan teruk dalam masa yang singkat. Di atas adalah gambar bagaimana penagih kokain mengambil balang terlarang ini dengan cara menyedut dengan hidung.

Heroin adalah dadah jalanan yang paling kerap disalahguna oleh penagih dadah di Malaysia. Heroin dalam bentuk tulen adalah serbuk putih pahit yang merupakan produk yang terhasil daripada pemprosesan morfin. Heroin mempunyai kekuatan berkali-kali ganda morfin.

Cara Menggunakan : Menyuntik, menghidu, menghisap
Nama Jalanan : Fit, Fun, tepung, cik putih, barang, Penang Pink.

Adalah sejenis alkaloid yang diperolehi setelah diproses daripada candu mentah. Dalam pasaran gelap ia selalunya dikenali sebagai morfin mentah, bes morfin, morfin sulfat atau morfin hidroklorik.

Cara Mengunakan : Menelan, menyuntik
Nama Jalanan : M, White Powder, Monkey, Morpho

Pil-pil morfin mengandungi morfin sulfat / morfin hidroklorid.
Pil kecil berwarna putih / coklat pucat.

Sejenis sedatif yang kerap disalahgunakan oleh mereka yang menyalahguna ‘club drugs’ untuk membantu mereka kembali ke kehidupan rutin. Penagih heroin juga menganggap ‘erimin-5’ sebagai pengganti heroin apabila harga pasaran haram heroin tinggi.

‘Rohypnol’ sejenis sedatif yang sangat kuat kesannya sehingga ia kerap disalahguna di kelab malam bukan sahaja sebagai ‘club drugs’, bahkan juga sebagai ‘rape drugs’ oleh perogol.


Hampir Kena Caj RM150 Untuk Alihkan Kereta, Peguam Ini Berjaya Elak Daripada Ditipu ‘Longkai’

Baru-baru ini seorang peguam berkongsi detik-detik beliau hampir dikenakan caj yang tinggi untuk mengalih keretanya dari tengah-tengah jalan raya ke lorong kecemasan yang jaraknya beberapa ratus meter sahaja.

Hal itu menyebabkan wanita itu berasa diambil kesempatan ketika beliau berada dalam kesusahan — sudahlah masih terkejut dan bingung apabila kepalanya terhentak dengan airbag, ada pula pihak mahu mengenakan caj yang cekik darah.

Menerusi video TikTok @yarafaee itu, beliau berjaya membayar lelaki tersebut RM50 sahaja, satu caj yang munasabah dengan mengalihkan kenderaan dari tengah-tengah jalan ke lorong kecemasan.

20/4/2023 ; when He gave me another chance to live.

Perkongsian @yarafaee itu telah mendapat perhatian netizen, ramai menyokong tindakannya yang bertegas dengan lelaki itu. Sekaligus dapat mengelakkan dirinya daripada ditipu.

Ada juga memberikan berpendapat berbeza dengan menyatakan pertolongan lelaki itu tidak datang ‘secara percuma’ dan perlulah membayar harga tersebut.

Dalam satu video lain, peguam itu menyatakan sebab beliau bersetuju menerima bantuan lelaki tersebut kerana mahu segera mengalihkan kenderaannya yang mengganggu trafik yang sangat sesak ketika itu — awalnya beliau sudah pun menghubungi pihak insurans, bagaimanapun bantuan hanya akan tiba dalam masa 3 jam — satu jangka masa yang lama.

Peguam itu juga menyatakan beliau langsung tidak menyangka akan dicaj sebanyak itu, kerana sebelum ini beliau pernah membayar RM150 untuk menunda kereta sejauh 30 kilometer.

Cover 4 negara – Malaysia, Singapore, Thailand dan Brunei. pic.twitter.com/vrzgjct6w2

— CEO OF EXPOSE (@druglordfxdl) April 22, 2023

Di portal Twitter pula, netizen berkongsi ringkas apa perlu dibuat sekiranya berlaku kemalangan di lebuh raya. Antaranya dengan menghubungi pihak konsensi lebuh raya lokasi kemalangan seperti PLUS, ANIH, PROLINTAS dan lain-lain lagi yang menyediakan servis tunda kenderaan.

Atau boleh hubungi insurans kenderaan masing-masing dan dapatkan perkhidmatan towing. Selalunya pihak insurans menyediakan servis towing percuma untuk beberapa jarak tertentu.

Dalam pada itu, netizen juga meminta orang ramai menyimpan nombor telefon penting, seperti ejen insurans yang dibeli dan salinan dokumen-dokumen insuran di dalam kenderaan untuk memudahkan urusan sekiranya ada berlaku kemalangan yang tidak diingini.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Hampir Kesemua Dana PNB Bernilai RM297 Bilion Dilaburkan Di Dalam Negara

Berjaya menjadi platform pelaburan dana terbesar buat Rakyat Malaysia, Permodalan Nasional Bhd atau lebih dikenali sebagai PNB terus kekal menjadi pilihan ramai pengguna berdasarkan jumlah dividen yang ditawarkan.

Pada tahun ini, PNB telah berjaya menyambut ulang tahunnya yang ke-40 sepanjang penubuhan. Lebih manis, PNB turut berjaya menjadi pemegang dana terbesar negara dengan nilai RM279 bilion.

Bersempena dengan majlis PNB baru-baru ini, group chairman PNB, Tan Sri Abdul Wahid Omar turut berkongsi saluran dana yang dilaburkan PNB. Difahamkan 98% daripada dana yang diperoleh PNB telah dilaburkan di dalam negara serta diagihkan kepada golongan bumiputra profesional serta golongan swasta.

Pelaburan yang dibuat di dalam negara juga setimpal dengan hasrat PNB untuk menawarkan lebih banyak peluang perniagaan serta peluang pekerjaan kepada Rakyat Malaysia. Secara amnya sebanyak 70% daripada dana yang diterima dilaburkan di dalam pasaran saham.

Berbincang mengenai visi PNB, syarikat ini berhasrat untuk menjadi sebuah institusi pelaburan distinktif bertaraf dunia pada beberapa tahun akan datang.

Setakat ini seluruh staf PNB komited untuk memberikan yang terbaik buat para pelabur dan pengguna dengan rekod dividen sebanyak 7.25 sen serta bonus sebanyak 1 sen pada setiap 10,000 unit yang dilaburkan melalui Amanah Saham Bumiputra (ASB)

Berdasarkan rekod terbaru, sebanyak RM14.4 bilion dividen telah diagihkan buat mereka yang melabur dibawah PNB pada tahun 2017 sekaligus meningkatkan jumlah dana dividen agihan kepada RM172 bilion secara keselurahan sejak PNB mula ditubuhkan.

Baca lagi: PNB Berjaya Menjadi Pembeli Hartanah Termahal England


‘Hampir Meroyan Lahirkan Anak Di Penjara’- Tonton Luahan Pilu Banduan Akhir Ini

Pelaksanaan Perintah Kawalan Pergerakan Bersyarat (PKPB) ketika ini bukan sahaja menghalang kita daripada menziarahi sanak saudara seperti kebiasaan tetapi turut memberikan kesan kepada banduan-banduan beragama Islam yang kini berada di belakang tirai besi.

Dalam laporan Buletin Utama yang disiarkan di TV3 baru-baru ini, banduan ini difahamkan tidak dapat menerima kunjungan keluarga kerana pelaksanaan perintah tersebut.

Namun apa yang mencuri tumpuan dalam laporan kali ini adalah apabila mendengar luahan pilu dua banduan akhir yang berada di Penjara Tapah itu apabila mereka mula berkongsikan luahan hati mereka di hari raya bersama penonton.

“Kepada anak-anak saya walaupun mungkin mereka tak pernah tahu saya ni ayah mereka tapi saya nak mereka tahu saya betul-betul sayang, saya rindu tapi tak boleh nak tengok.

“Bahkan saya tak pernah dengar pun anak saya panggil saya ayah ke abah ke saya tak pernah dengan,” luah banduan akhir Sam (bukan nama sebenar) dalam temu bual tersebut.

Manakala seorang lagi banduan akhir yang dikenali sebagai Salmah juga berkongsikan kerinduan beliau terhadap anaknya yang kini baru sahaja berusia dua bulan.

Dia sebelum ini ditangkap di Lapangan Terbang Antarabangsa Kuala Lumpur (KLIA) kerana kesalahan berkait dadah ketika itu sedang mengandung dua bulan, jelasnya dalam temu bual tersebut.

Disebabkan penangkapan itu, Salmah menjelaskan dia hampir meroyan selepas melahirkan anaknya di penjara kerana tidak dapat menerima kenyataan menjadi kambing hitam suaminya yang juga merupakan warga asing.

“Saya pun ada asthma, jadi bila sampai masa saya rasa nak cekik anak saya. Lepastu saya cakap dengan arwah ayah,better saya jadi gila, tolong bawak keluar.

“Bukan saya kata penjara tak tolong, penjara tolong tapi saya kesian setiap kali nak pergi hospital saya kena bergari, dengan anak saya nak uruskan pun tak boleh. Macam saya duduk situ jadi tunggul, yang uruskan semua staf penjara,” jelasnya.

Buat anda yang terlepas untuk menonton sebelum ini di kaca TV, anda boleh melihat perkongsian penuh daripada Buletin Utama di pautan di bawah.

Ketahui bagaimana banduan mengambil ujian peperiksaan ketika berada dalam penjara seperti yang kami pernah kongsikan sebelum ini di pautan di bawah.

Ketahui Cara Bagaimana Banduan Ambil Peperiksaan SPM Di Dalam Penjara

Ibu Baru Bersalin Dengar Bisikan, Kenapa Kita Tidak Boleh Abaikan


Hampir Muflis Pada 2008, Ini Yang Dilakukan Starbucks Untuk Menyelamatkan Diri

Starbucks adalah antara jenama kopi yang selalu mendapat tempat di hati peminat kopi. Mereka sanggup menghabiskan sehingga RM20.00 untuk membeli secawan kopi yang diadun dengan penuh perasaan dan nikmat.

Tetapi tahukah anda pada tahun 2007/2008, Starbucks pernah dilanda krisis kewangan sehingga mereka hampir diisytiharkan bankrupt.

Pada tahun 2008, saham Starbucks jatuh sehingga 28%. Mereka juga terpaksa menutup 600 cawangan pada tahun yang sama dan menutup 300 cawangan lagi pada tahun 2009. Starbucks juga dilaporkan telah memberhentikan 6,700 pekerja.

Tidak mahu isu ini terus berpanjangan. Langkah awal yang diambil oleh Starbucks adalah dengan melantik kembali Howard Schultz sebagai Ketua Pegawai Eksekutif Starbucks bagi menggantikan Jim Donald.

Di bawah pemerintahan Schultz, dia menemui beberapa masalah yang dihadapi oleh Starbucks. Pertama dia mendapati Starbucks terlalu mementingkan birokrasi daripada mementingkan pelanggannya. Kedua dia mendapati bahawa Starbucks terlalu menyalahkan keadaan ekonomi serta kenaikan harga susu untuk menaikkan harga kopi.

Di samping itu, Starbucks juga menghadapi persaingan dari McDonald’s, yang pada tahun 2008 telah mula memasuki perniagaan membuat kopi.

Schultz mempunyai pandangan yang berbeza. Dia telah mengambil inisiatif dengan mengirim surat kepada para pekerja dengan menyatakan bahawa “Syarikat mesti mengalihkan fokus mereka dari birokrasi kepada pelanggan.” Dia juga menambah bahawa pentingnya untuk Starbucks ‘menjalinkan hubungan emosi dengan para pelanggan’.

Setelah berjaya mencari pucuk akar yang rosak. Schultz telah melancarkan kempen ‘My Starbucks Idea’. Ini adalah kempen yang bertujuan untuk membuang dinding yang menghalang Starbucks dan para pelanggan. Starbucks meraikan perbezaan pendapat dengan bertukar idea di antara para pelanggan dan juga syarikat.

Pelanggan boleh memberi pandangan mengenai segala hal melibatkan Starbucks. Segala pandangan mengenai produk, perkhidmatan, susun atur kedai, iklan, tanggungjawab sosial, bahkah muzik di dalam kedai juga turut dialu-alukan oleh Starbucks.

Hasilnya? Starbucks telah menerima lebih daripada 93,000 pandangan yang dikongsikan oleh 1.3 juta pengguna di media sosial. Selain itu juga, impression terhadap Starbucks juga telah meningkat per bulan kepada 5.5 juta. Starbucks kini lebih fokus untuk menjalankan perniagaan dalam bentuk komuniti. Bermula dengan kempen ‘Free Wi-Fi’, ‘Soy Lover’ dan lain-lain.

Selain itu juga, Starbucks turut menyedari bahawa mereka harus menghasilkan pemasaran berasaskan media sosial. Syarikat tidak boleh dilihat putus asa atau terlalu ingin untuk meningkatkan jualan. Oleh itu, Starbucks telah mengambil inisiatif dengan mengurangkan iklan yang berasaskan produk dan lebih memberi tumpuan dalam membina hubungan di antara syarikat dan pelanggan.

Ciapan spontan dari Starbucks yang hanya membuat emoji senyuman juga pernah mendapat pujian dari para pelanggan. Manakala hantaran lain di media sosial seperti ‘keep calm and make coffee’ juga adalah antara usaha baharu yang dihasilkan oleh Starbucks dalam membina hubungan dengan para pelanggan.

Beberapa tahun lalu, Starbucks pernah dilanda kontroversi apabila syarikat itu dikaitkan dengan menggunakan keuntungan mereka bagi membiayai tentera Israel. Sekali lagi, media sosial berjaya membuatkan Starbucks keluar daripada masalah tersebut dengan membina mesej yang kuat bahawa, ‘Starbucks adalah organisasi yang cintakan kedamaian’.

Terdahulu, Starbucks Singapura pernah mengeluar satu beg edisi khas yang diilhamkan daripada beg kertas. Klik pautan di bawah untuk membaca.

Starbucks Keluarkan Beg Edisi Khas Yang Diilhamkan Daripada Beg Kertas

Koleksi Edisi Terhad Starbucks x Herschel Supply Kini Boleh Didapati Di Malaysia

‘Fantasy Tail Frappucino’ Antara Menu Baharu Starbucks Yang Unik Dan Comel Anda Boleh Cuba Esok


‘Hampir Mustahil Untuk Dilakukan’- Tonton Bagaimana Malaysia Bangkit Melawan COVID-19

Walaupun bilangan kes baru COVID-19 masih lagi dicatatkan di negara kita, namun mungkin ramai yang tidak menyedari bahawa kita sebenarnya memberikan tentangan yang agak sengit terhadap wabak merbahaya itu di negara ini.

Secara mudahnya, semua pihak di negara ini termasuk pemimpin, petugas barisan hadapan dan masyarakat sebenarnya telah melakukan pelbagai usaha secara bersama-sama bagi menghentikan jangkitan.

Jika masih ada yang berpendapat negara kita masih mempunyai kekurangan dalam melawan COVID-19 ini, mungkin perkongsian video oleh lelaki yang bukan warga Malaysia ini pasti akan mengingatkan kembali perjalanan kita daripada hari pertama melawan wabak ini sehingga ke hari ini.

Video tersebut yang dimuat naik di Facebook oleh Dustin Pfundheller di page Other Side of The Truth sejak semalam mengimbau kembali bagaimana semua pihak di negara kita bekerjasama untuk membendung penularan wabak itu.

Dalam video yang berdurasi lima minit itu, beliau menggariskan 15 perkara penting yang telah dilakukan negara kita dalam mendepani COVID-19.

Antara faktor yang menjadi tumpuan dalam videonya adalah keputusan drastik kerajaan untuk mengamalkan perintah kawalan pergerakan serta semangat sukarelawan oleh rakyat kita.

Secara jujurnya, melihat rakaman-rakaman video yang disertakan dengan fakta-fakta ini akan membuatkan kita berfikir sejenak tentang sejauh mana telah kita lalui dalam berdepan wabak membunuh ini yang menjadi masalah kepada seluruh dunia.

Ditambah pula dengan perbandingan kes-kes yang meningkat secara mendadak di negara serantau, ia secara tidak langsung mengingatkan kembali kehebatan pihak-pihak bertanggungjawab membendung COVID-19 di negara kita.

Ingin ketahui apakah 15 perkara yang berjaya dilaksanakan walaupun pada awalnya kelihatan seperti yang mustahil untuk dilakukan? Tonton perkongsian penuh di bawah.

Malaysia sebelum ini memang diakui sebagai salah satu negara terbaik menangani COVID-19 ketika ini. Baca perkongsian kami di pautan di bawah untuk membaca mengenainya dengan lebih lanjut.

Ini Sebab Malaysia Diiktiraf Sebagai Negara Terbaik Tangani Penularan Covid-19

Kenapa Kita Harus Bersyukur Dengan Cara Pengendalian COVID-19 Di Malaysia


Hampir Pasti, Ini Adalah Rekaan Bagi Huawei P40 Pro

Berbaki beberapa minggu sahaja lagi sebelum Huawei melancarkan siri flagship yang memfokuskan kepada kamera iaitu Huawei P40-series. Siri ini bakal menawarkan kualiti kamera yang hebat daripada pengguna sebelum model-model sebelum ini dengan sentuhan daripada jenama Leica.

Seperti yang diumumkan melalui ura-ura sebelum ini, Huawei P40 Pro sah bakal hadir dengan penyertaan tujuh kamera dimana dua kamera pada bahagian hadapan dan lima kamera lagi pada bahagian belakang.

Terbaharu, Huawei P40 Pro nampaknya sekali lagi tertiris memperlihatkan bahagian depan dan belakang serta kamera model ini. Berikut merupakan rekaan Huawei P40 Pro yang tertiris.

Laporan ini dikuatkan lagi apabila terdapat sebuah syarikat penawaran case bagi telefon pintar turut memperlihatkan Huawei P40 dengan case jenama mereka.

Sudah pastinya, Huawei akan menawarkan kualiti kamera yang lebih baik serta markah DxOMark yang lebih tinggi berbanding model sebelum ini. Selain itu, difahamkan siri Huawei P40 yang bakal dilancarkan 26 Mac ini hampir pasti tidak akan disertakan dengan servis Google.

Difahamkan Huawei P40 yang bakal dilancarakan tidak lama lagi ini dijangka bakal ditawarkan dengan harga yang lebih rendah berbanding Huawei P30.

Huawei P40 Mungkin Dijual Dengan Harga Yang Lebih Rendah Berbanding P30

Mudahnya Memindah Data Daripada Peranti Lama Ke HUAWEI nova 7i!


Hampir Pasti Inilah Apple iPhone 8 Yang Bakal Dikeluarkan Tidak Lama Lagi

Smartphone dengan ura-ura terbanyak pada tahun ini sekali lagi menerima info terbaru. Berdasarkan sumber, dikatakan rekabentuk Apple iPhone 8 sudahpun ‘disahkan’.

Sama ada anda suka atau tidak, kamera berkembar menegak antara yang bakal disertakan Apple melalui model terbaru mereka. Penyertaan fingerprint scanner dibahagian skrin antara revolusi terbaru yang bakal dibawakan Apple pada kali ini.

Dari segi spesifikasi, Apple bakal menggunakan cip pemprosesan terbaru iaitu Apple A11 chip serta mungkin digandingkan bersama RAM 3 atau 4 GB. Berikut merupakan gambar mockup Apple iPhone 8 yang bakal dikeluarkan tidak lama lagi.

Berdasarkan ura-ura yang baru sahaja dikeluarkan, kemungkinan Apple tidak lagi mengeluarkan model Plus sebaliknya memfokuskan kepada satu model sahaja yang hadir dengan skrin 5.8-inci. Lebih besar berbanding Apple iPhone 7 Plus dari skrin namun tidak dari segi saiz.

Meskipun setakat ini kita belum mendapat harga rasmi daripada pihak Apple, penggunaan material yang premium dan berteknologi tinggi dikhabarkan bakal memberi kesan kepada harga pengeluaran Apple iPhone 8.

Harga sekitar $1,000 (RM4,284.00) antara yang anda boleh jangkakan melalui model ini. Buat anda yang berminat, mungkin sudah tiba masanya untuk anda mula menabung sebelum mendapatkannya pada akhir tahun ini.


Hampir Pasti, Inilah Rekaan Dan Spesifikasi Yang Bakal Ditawarkan iPhone 12 Pro

Berbaki empat bulan sahaja lagi sebelum Apple melancarkan siri iPhone 12 secara rasmi, nampaknya ura-ura serta rekaan dan spesifikasi model ini seolah sudah tertiris sepenuhnya.

Pada kali ini, ConceptsiPhone tampil dengan video terbaru dalam memaparkan rekaan iPhone 12 Pro serta menunjukkan spesifikasi yang bakal tersedia buat model terbaru ini.

Penggunaan processor Apple A14, RAM sehingga 6GB, gabungan tiga lensa merangkumi zoom, wide dan ultra wide serta LiDAR Scanner antara yang bakal ditawarkan buat iPhone 12 Pro. Paparan dengan refresh rate 120Hz yang pada skrin iPhone 12 Pro sekaligus bakal memberi menawarkan pengalaman baru buat para pengguna.

Lebih menarik, iPhone 12 Pro pada kali ini bakal didatangkan dengan warna terbaru iaitu Navy Blue serta dipadankan dengan rekaan terbaru iPhone yang diinspirasikan daripada iPhone 4.

Dari segi harga, iPhone 12 Pro dijangka bakal mula ditawarkan dengan harga bermula daripada RM4,899 untuk ruang storan 128GB. iPhone 12 Pro Max dengan ruang storan yang lebih tinggi berkemungkinan bakal ditawarkan dengan harga sehingga RM6,899.

Berdasarkan ura-ura, iPhone 12 berkemungkinan bakal ditawarkan dengan harga sekitar RM2,749. Klik pautan di bawah untuk mengetahui dengan lebih lanjut.

Apple iPhone 12 Bakal Ditawarkan Dengan Harga Sekitar RM2,749?

Dakwa Hampir ‘Dibunuh’ Oleh iPhone, Abang Pablo Escobar Saman Apple RM11.33 Bilion


4 Rahsia Awet Muda Kulit Wajah Yang Mudah Diamalkan Semua Wanita

Jangan kerutkan dahi tu! Sebab kalau dah selalu sangat kerutkan muka dan dahi, garis kerutan akan muncul dan walaupun kita tak kerutkan muka, garis tersebut tetap akan kelihatan.

Kat bawah ni kami kongsikan tip mengurangkan kerutan pada wajah anda:

Pertama, kurangkan ekpressi wajah kerana ekspressi yang melampau akan menyebabkan garis2 kerutan akan cepat kelihatan walaupun usia masih muda. Tangani stress dengan cara lain dan bukannya menonjolkannya pada ekspressi muka.

Kedua, jangan merokok kerana perokok berisiko lebih tinggi untuk mempunyai lebih banyak kerut kerana rokok merupakan salah satu karsinogen yang menyebabkan radikal bebas menjadi sangat aktif.

Ketiga, tidur yang cukup kerana kesan daripada tidur yang tidak cukup akan mudah dilihat pada wajah.Tidur yang cukup dapat mencegah munculnya lingkaran gelap dan bengkak di bawah mata, serta melambatkan timbulnya kerutan.

Keempat, senyum. Walaupun ketika sedih, stres atau sakit cuba gagahkan diri utk berikan senyuman kerana senyum menjadi terapi utk wajah kita dan sekaligus jiwa kita :)

Walaupun kerutan merupakan proses biasa peralihan usia tapi dengan mengamalkan cara hidup sihat, kita akan tampak lebih muda dari usia sebenar.

Senyuman anda adalah kosmetik yang paling mahal… maka pakaikanlah ia di wajah anda!


Hampir Putus Asa Di Scotland, Dr Intan Kongsi Kisah Bangkit Tamatkan PhD Demi Anak Bangsa

Belajar di peringkat menara gading bukanlah sesuatu yang mudah lebih-lebih lagi jika anda mahu menyambung pengajian ke peringkat Master atau Doctor of Philosophy (PhD). Hanya mereka yang sudah melaluinya tahu pahit getir mahu habiskan pengajian dalam bidang yang diceburi.

Dr Intan Farahana adalah seorang daripadanya yang kini telah selamat menamatkan PhD dalam bidang Educational Psychology. Dr Intan berkongsikan pengalaman beliau itu dalam satu dokumentari yang dihasilkan oleh Dr Roket Production yang tular baru-baru ini.

Kisah perjalanan menamatkan pengajian di peringkat PhD Dr Intan sangat berliku dan diharap dapat memberi inspirasi kepada anak muda di luar sana supaya tidak cepat putus asa dalam mencari ilmu. Ini kisah Dr Intan Farahana.

Menurut Dr Intan, sebab utama beliau mahu menjadi pensyarah adalah ketika bekerja sebagai pendidik di sebuah taska. Beliau rasa sangat terkilan setelah mengetahui terdapat kes dera yang berlaku di tadika tersebut. Setelah berhenti, beliau nekad mahu bergelar pendidik supaya dapat mengajar para guru di masa akan datang cara yang sebaiknya untuk mendidik anak kecil.

Rezeki Dr Intan apabila beliau mendapat peluang untuk menjadi pensyarah ketika beliau sedang pengambil master di UPSI dalam bidang Pendidikan Awal Kanak-Kanak.

Dr Intan diberi pilihan untuk belajar sama ada di Amerika Syarikat atau United Kingdom. Setelah membuat pertimbangan, Intan memilih untuk menyambung pengajian di Glasgow, Scotland.

Setibanya di Glasgow, agak mencabar bagi Dr Intan kerana perlu mencari rumah sewa serta cuma memahami Scottish accent penduduk di sana. Tetapi perkara tersebut dapat diselesaikan dalam masa dua minggu setibanya di sana.

Pengajian Dr Intan di Glassgow juga bermula baik apabila tidak menghadapi sebarang masalah di semester pertama. Namun, langit tidak selalunya cerah dan masuk semester kedua, cabaran belajar bumi orang bermula.

Supervisor (SV) beliau di sana mula ‘menggangu’ Dr Intan dalam menyiapkan tesisnya. Menurut SV, disebabkan Intan sudah berkeluarga menjadi punca perjalanan untuk membuat kajian bagi membuat tesis terbantut.

Pada satu ketika, suami tercinta perlu pulang ke tanah air kerana mendapat panggilan untuk menunaikan haji dan membawa pulang bersama anak kerana yuran pusat jagaan kanak-kanak di sana yang mahal. Maka, Dr Intan perlu tinggal berseorangan buat seketika.

Ketiadaan suami dan anak menambahkan kekusutan sedia ada. Perasaan ingin pulang ke Malaysia, rindukan suami dan keluarga ditambah lagi dengan hubungan dengan SV yang kian renggang membuatkan semangat beliau untuk terus berada di sana kian pudar.

“Masa itu saya dah tak ada jiwa, tak ada semangat untuk sambung belajar. Writing yang saya hantar kena reject. SV minta collect data dahulu dan baru mula tulis tesis.

“Kemuncaknya saya pengsan kerana terlalu stress memikirkan hal tesis. Bila suami pulang ke Glasgow, saya menyendiri. Tidak bercakap dengan siapa-siapa termasuk ahli keluarga saya. Saya cuma bercakap dengan suami sahaja,” cerita Dr Intan.

Dr Intan berkata beliau terpaksa bertemu dengan psikiatrik (pakar kesihatan mental) dan perlu makan ubat untuk kekal tenang. “Saya terkesan sangat. Bila terima mesej daripada SV, saya rasa anxiety. Sampai terbawa dalam mimpi. Saya ingat sampai sekarang satu ketika SV saya tak tanya khabar tapi dia minta hasil kerjaya yang saya buat data collection. Masa tu saya rasa Ya Allah, memang tak tahan dan nak balik waktu tu juga.

“Satu hari, saya nekad call UPSI dan melalui academic advisor kata mahu berhenti kerana faktor kesihatan,” luah Dr Intan. Semasa tinggal di Glassgow, beliau ada belajar jual nasi lemak di pasar. Sampai beliau terdetik jika diberhentikan UPSI kerana tidak tamat belajar, beliau pasrah jika perlu jual nasi lemak tepi jalan daripada terus tertekan duduk di sana.

Pulang ke Malaysia, sinar harapan untuk kembali menyambung PhD terbuka lagi apabila bekas SV ketika Master di UTM dahulu memberi nasihat supaya tidak putus asa dan cuba sambung belajar di UTM. “Masa itu saya dah tak ada hati untuk buat PhD tetapi SV saya yang sangat membantu. Saya ingat lagi, SV saya yang tolong karang surat untuk saya sambung belajar,” balas Dr Intan.

Dr Intan mengakui memang tiada hati untuk sambung PhD dan ke kelas sekadar pergi sahaja. Menurutnya, luaran memang nampak seperti tiada apa-apa tetapi di dalam masih ada ‘lubang’ akibat pengajian yang terhenti di Glasgow dahulu.

“Nak tahu bagaimana progress saya bila belajar di UTM? Saya cuma tulis 18 halaman sahaja dalam 2 tahun setengah belajar di UTM. Begitulah saya tanpa motivasi untuk tamatkan PhD. Nak sahaja tulis tesis pantas tetapi tiada motivasi untuk habiskan,” kata Dr Intan.

Namun semuanya berubah apabila beliau menerima emel jemputan ke salah satu seminar yang dikendalikan Dr Roket. Menurut Dr Intan, kandungan emel berkenaan yang ‘ringkas tapi terus ke hati’ telah membuat beliau berminat untuk menyertai bengkel Dr Roket.

“Ayat dalam emel berkenaan betul kena tepat ke saya yang sedang stuck, tak tahu nak mula, tiada motivasi, tulis tesis pantas, sedang serabut dan lain-lain. Semua ini saya sedang alami. Alhamdulillah selama 3 bulan setengah dengan bimbingan Dr Roket, dalam masa 3 bulan saya dapat siapkan thesis saya yang saya rasa selama ini membebankan.

“Bila dengan Dr Roket, terus saya jadi ‘kalau orang lain boleh buat, aku pun boleh buat!’ Saya Submit notis untuk Viva dan Alhamdulillah saya submit notis dengan draf yang ke-20. Bila Allah nak bagi dan kita bersedia untuk terima, benda tu jadi sangat mudah,” tambah Dr Intan.

Roadmap yang dibekalkan oleh Dr Roket ketika di seminar Nak Ubah Tesis (NUT) sangat membantu kerana menurut Dr Intan, paling penting di permulaan membuat tesis Master PhD adalah mindset. Selama ini beliau akui mindset beliau tidak betul dan beliau perlu ‘patah balik ke permulaan’ untuk siapkan tesisnya.

Berkat perubahan mentaliti ini, beliau berjaya menamatkan tesis yang tergantung lebih 4 tahun pada Ogos 2020 yang lalu. Dr Intan kini merupakan Pensyarah Kanan & Pakar Pendidikan Awal Kanak-kanak di UPSI.

Bukan Dr Intan sahaja yang rasa mahu give up bila sambung pengajian PhD malah ada ramai lagi yang mungkin sudah buntu untuk meneruskan perjalanan di peringkat ini. Namun, Dr Roket boleh bantu buka jalan untuk anda tamatkan tesis anda dalam masa sesingkat 6 bulan sahaja.

Dr Roket mempunyai kepakaran dalam membantu calon Master PhD untuk uruskan journey Master PhD mereka mengikut cara insan-insan GOT (Graduate On Time) atau GBT (Graduate Before Time) dengan ilmu Pengurusan Tesis yang bakal memudahkan urusan menulis tesis dan membantu SV menguruskan para pelajar dibawah seliaan mereka supaya mampu lebih berdikari.

Buat anda yang berminat, anda boleh mendaftar untuk mendapatkan  E-Book 31 Panduan Tulis Tesis Cepat di sini. Moga anda akan temui sinar kegembiraan seperti mana yang dikecapi oleh Dr Intan. Jika Dr Intan boleh, anda juga boleh. Terus yakin!

Ini beberapa artikel lain berkaitan kejayaan individu dalam bidang yang mereka pilih. Baca lagi pada pautan di bawah.

Kekurangan Diri Bukan Penghalang Kejayaan Buat Mohd Sukur Ibrahim

11 Perkara Usahawan Boleh Pelajari Daripada Kejayaan Mael Totey The Movie

Pemuda Ini Kongsi Kisah Bina Bisnes Eng’s Popcorn Sehingga Berjaya Cecah Jualan 7 Angka


Hampir ‘Putus Asa’ Sewaktu Belajar, Anak Tempatan Dari Honda Jepun Pulang Menerajui DRB-Hicom

Honda merupakan salah satu jenama kereta daripada Jepun yang menjadi idaman orang ramai tidak kira lapisan umur dan masyarakat tempatan. Dari segmen kereta sedan, SUV, MPV, sport semuanya laris dijual dalam pasaran Malaysia.

Tahukah anda ada seorang anak tempatan yang pernah mengalami detik ‘paling terendah’ dalam hidup telah memegang beberapa jawatan penting di Honda Malaysia dan Jepun sejak tahun 2003?

Menerusi satu wawancara ekslusif laman web Careta pada tahun 2016, Mohamed Akkbar Danial yang berasal dari Kuala Krai, Kelantan pernah mengalami detik ‘paling terendah’ dalam hidupnya.

Walaupun beliau lulusan cemerlang dalam bidang Kejuruteraan Elektrikal dan Elektronik (Sarjana Muda), beliau tidak mendapat biasiswa bagi melanjutkan pelajaran dalam bidang Master semasa berada di Jepun ekoran kegawatan ekonomi yang berlaku pada tahun 1997-1998.

Ekoran status kewangan beliau semakin meruncing, beliau telah mengambil keputusan untuk ‘tinggal’ bersama-sama ‘kohai’ atau junior buat sementara waktu untuk beliau mendapatkan peluang pekerjaan.

Oleh kerana Akkbar tidak berduit, beliau ‘membayar’ sewa rumah dengan cara cara memasak dan mengemas rumah untuk kedua-dua rakannya. Ketika itu, beliau berasa sangat murung dan hampa kerana dari seorang yang berjaya dalam pelajaran, kini terpaksa merempat meneruskan kehidupan atas belas kasihan rakannya.

Namun, nasib Akkbar berubah setelah beliau menemui salah seorang professor di tempat beliau pernah belajar yang disegani satu universiti dan terkenal di seluruh dunia. Professor tersebut telah membantu beliau mendapatkan pekerjaan di sebuah syarikat semikonduktor.

Bermula dari bawah, akhirnya kerjaya Akkbar melonjak naik sehingga menjadi rebutan beberapa buah syarikat di Jepun dan Amerika Syarikat ekoran beliau sangat dikenali sebagai seorang ‘gaijin’ (bangsa asing) yang cukup komited dalam menyiapkan tugasan dengan cemerlang.

Pada tahun 2003, Akkbar memulakan kerja di syarikat Honda Malaysia sebagai Eksekutif Kanan Perancangan Produk. Presiden Honda Malaysia ketika itu, Seiji Kuraishi sendiri yang ‘turun padang’ untuk interview beliau.

Setelah berjaya menaikkan jenama Honda di Malaysia bersama-sama pasukan, Akkbar telah berangkat ke Jepun semua setelah dipanggil untuk berkhidmat di Ibu Pejabat Honda di sana pada tahun 2018 dalam bahagian Global Product Planning, unit perniagaan kenderaan 4-roda, serta unit komunikasi Honda global untuk sukan permotoran Honda dan juga Formula 1.

Terbaharu, laman web Careta melaporkan bahawa Akkbar telah kembali semula ke Malaysia dengan jawatan baru sebagai Ketua Pengedaran Automotif dan juga CEO untuk EON Berhad untuk syarikat DRB-Hicom.

Nampaknya kerja keras dan sikap tidak mudah berputus asa semasa 15 tahun berada di negara Jepun telah menghasilkan seorang ‘aset’ berharga buat negara Malaysia yang mampu mengubah lanskap automotif tempatan pada masa hadapan. Anda boleh baca penuh wawancara ekslusif oleh Careta di sini.

Baru-baru ini seorang lelaki Malaysia telah berjaya dipilih oleh syarikat kereta mewah, Bugatti untuk memiliki salah sebuah model edisi terhad.

Ini Proses ‘Private Collector’ Malaysia Beli Model Bugatti Edisi Terhad Bernilai RM25 Juta

Di Sebalik Kerjaya Pemandu Van Jenazah, Lelaki Ini Turut Hasilkan Dron Berharga RM60,000


Hampir Ranap Pintu Butik, Uniqlo Malaysia Kecoh Lagi Kerana KAWS

Jika perlu memilih satu kolaborasi paling panas yang dihasilkan oleh Uniqlo tahun ini, anugerah berkenaan boleh diberikan kepada kolaborasi Uniqlo x KAWS ini.

Koleksi terakhir antara KAWS dan Uniqlo ini sebenarnya telah dilancarkan pada bulan Jun yang lalu. Kerana ianya menerima permintan yang banyak, Uniqlo membuat keputusan untuk restock  kembali koleksi ini secara rasmi semalam.

// This is too crazy 😅 @uniqlomyofficial

A post shared by  Sammicci® (@sammicci) on Aug 29, 2019 at 7:20pm PDT

Ingatkan ‘hype’ untuk koleksi ini sudah berkurangan tetapi sangkaan kami salah. Sammicci adalah antara peminat KAWS yang beratur di IOI Mall Puchong untuk membeli koleksi berkenaan. Namun, menurut beliau, beliau agak terkejut dengan bilangan pembeli yang sanggup beratur sebelum Uniqlo dibuka.

Sebaik sahaja pintu butik dibuka, ‘peminat setia’ KAWS berpusu-pusu masuk dan terus menyerbu rak yang menggantung koleksi berkenaan. Siap ada yang sanggup panjat rak baju Uniqlo untuk mengambil baju yang beliau mahukan.

Ianya memang kejadian yang tidak masuk akal tetapi ada sebab mereka sanggup bertindak seperti itu. Kami meninjau laman jualan Carousell dan mendapati barangan Uniqlo x KAWS ini sudah dijual kembali setinggi RM120 untuk sehelai baju (harga jualan rasmi cuma RM59.90).

Itulah kegilaan Uniqlo x KAWS yang masih ‘hype’ sehingga hari ini. Kalau ada sudah ada sehelai di rumah, pakai sahajalah kerana baju berkenaan mempunyai ‘nilai’ berbanding model kolaborasi Uniqlo yang lain.

Untuk baca serba sedikit sejarah KAWS dan Uniqlo, boleh baca pula artikel ini

Kolaborasi Uniqlo x KAWS Hadir Dengan Rekaan Lebih ‘Awesome’

Uniqlo Malaysia Sesak Diserbu Pelanggan Kerana Koleksi KAWS


Hampir Sebulan Melabur, Tesla Berjaya Raih Keuntungan Hampir RM4 Bilion Melalui Bitcoin

Sekiranya anda mengikuti perkembangan kriptowang khususnya bitcoin, pastinya anda cukup tahu bulan ini boleh dikatakan menjadi bulan paling meriah dalam industri kriptowang.

Hampir kesemua kriptowang melonjak dengan pantas membuatkan sejumlah besar pelabur awal berjaya mengajut keuntungan. Industri kriptowang pada bulan lalu dimeriahkan lagi dengan berita Tesla berjaya membeli bitcoin berjumlah $1.5 bilion membuatkan harga kriptowang ini terus melonjak hasil kepercayaan orang ramai.

Berjaya mencecah RM259,000 beberapa hari lalu, beberapa penganalisa memaklumkan Tesla kini sudah berjaya mengaut keuntungan sebanyak $1 bilion (RM4.04 bilion) hasil pembelian bitcoin sewaktu harga lebih rendah.

Sebagai rekod, pelaburan yang dibuat Tesla pada bulan lepas sudah berjaya mengaut keuntungan lebih tinggi berbanding keuntungan penjualan kereta Tesla sepanjang tahun 2020.

Di sebalik berita positif yang dikongsikan Elon Musk sepanjang beberapa bulan terakhir ini, tweet beliau pada 20 Februari lalu mungkin memakan diri beliau dan pastinya para pelabur apabila beliau memaklumkan harga bagi bitcoin dan ethereum seakan tinggi setakat ini.

— Elon Musk (@elonmusk) February 20, 2021

Seperti ciapan beliau sebelum-sebelum ini, harga bitcoin dilaporkan terus jatuh dengan mendadak. Setakat ini bitcoin berada pada paras terendah sepanjang minggu dengan harga sekitar RM216,000 setakat artikel ditulis.

Ketahui lebih lanjut mengenai kisah pelaburan Tesla sebanyak RM6.09 bilion dengan klik pautan di bawah.

Baru Sahaja ‘Melabur’ RM6.09 Bilion, Tesla Dijangka Terima Bitcoin Sebagai Tukaran Pembelian Kereta

‘Terbuang’ Bitcoin Bernilai RM887 Juta, Lelaki Ini Tawar Ganjaran Lumayan Jika Ia Dijumpai Semula


Hampir Separuh Perniagaan Di Malaysia Jangka Kurangkan Pekerja Kesan Teknologi AI Menjelang 2025

Sejak akhir-akhir ini, semakin ramai individu yang berbincang soal artificial intelligence atau lebih dikenali sebagai AI. Kehebatan ChatGPT yang mampu menawarkan pelbagai jawapan berdasarkan soalan yang ditanyakan membuatkan orang ramai yakin dengan kemajuan AI.

Terbaharu, menurut Kementerian Sumber Manusia (KSM), negara Malaysia juga sudah mulai memberi fokus kepada AI menerusi Program Transformasi Kerjaya Digital dan MyDigital. Langkah itu bertujuan membuka ruang mempromosikan pembangunan kepakaran tempatan Malaysia berhubung AI.

Dalam pada itu, apa yang lebih menakutkan ramai, World Economic Forum (WEF) menjangkakan hampir separuh atau 43% perniagaan di Malaysia berpotensi mengurangkan bilangan pekerja menerusi penerapan automasi AI menjelang tahun 2025.

Dilaporkan setakat tahun 2020 sehingga Februari 2023, didapati sebanyak 209,903 pekerja telah kehilangan pekerjaan.

Kemaraan AI ini sekaligus menjadi petanda ilmu dalam bidang teknologi antara yang diperlukan sekaligus menjadi pilihan untuk para majikan pada masa akan datang.


Hampir Setahun Dalam Penantian, Aplikasi Clubhouse Sedia Ditawarkan Buat Pengguna Android

Sekiranya anda masih ingat, beberapa bulan lalu aplikasi Clubhouse seringkali menjadi medium buat orang ramai berbincang dan berkongsi pandangan. Populariti aplikasi ini dilihat terus melonjak selepas mendapat perhatian daripada pengasas Tesla iaitu Elon Musk.

Aplikasi audio ini walau bagaimanapun sebelum ini hanya terbatas buat pengguna iOS sahaja membuatkan pengguna Android tidak dapat mengikuti perbincangan yang dibuat.

Terbaharu, aplikasi Clubhouse sedia ditawarkan pada platform Android. Pelancaran aplikasi ini walau bagaimanapun masih dalam peringkat beta dan bakal ditawarkan secara rasmi dan meluas tidak lama lagi.

Buat anda yang berminat untuk menggunakan medium Clubhouse sama ada di iOS atau Android, anda boleh klik di sini untuk muat turun.

Sekitar Februari lalu, aplikasi Clubhouse yang menawarkan sistem invitation buat pengguna baru telah menjadi lubuk wang kepada peniaga di Carousell.

Asal Barang Jadi Duit, Pengguna Sanggup Bayar Sehingga RM100 Demi ‘Invitation’ Aplikasi Clubhouse

Apa Itu Clubhouse? Media Sosial Baru Yang Dipopularkan Oleh Elon Musk


Hampir Setahun Menanti, Penulis Teater Desak Ogy Ahmad Daud Langsaikan Hutang

Sebelum ini, pernah tular di media sosial berkenaan isu penerbit dan juga pelakon terkenal, Fauziah Ahmad Daud yang didesak untuk melunaskan baki bayaran tertunggak untuk pementasan teater Korupsi Dewan Semandung.

Beliau yang lebih mesra dikenali sebagai Ogy Ahmad Daud bagaimanapun, telah menyatakan bahawa beliau masih lagi mencari jalan bagi menyelesaikan isu tersebut dan berjanji untuk membayar baki tertunggak itu kepada semua yang terlibat.

Disangkakan sudah kelar, isu yang terjadi pada tahun lepas tersebut rupa-rupanya masih lagi belum selesai apabila penulis skrip teater tersebut tampil memaklumkan bahawa sehingga kini, bayaran baki masih lagi belum dilunaskan oleh produksi Ogy Ventures & Network.

PKP bertemu PKP. Pelakon kesayangan anda semua, Ogy Ahmad Daud, alhamdullilah belum-belum jugak setelkan lagi bayaran upah saya menulis skrip Teater Korupsi Dewan Semandung. Dia memang handal.

— aloy paradoks (@aloyparadoks) January 14, 2021

Memetik dari perkongsian penulis skrip yang dikenal sebagai Aloy, bayaran bagi penulisan skrip yang dilakukannya difahamkan masih lagi belum diselesaikan.

Perkongsian oleh penulis tersebut mendapat sambutan dari netizen. Ramai dari mereka yang telah menzahirkan rasa simpati di atas nasib penulis tersebut.

Selain itu, ada juga yang meminta agar pertubuhan bukan kerajaan seperti Persatuan Seniman Malaysia tampil untuk menghulurkan bantuan kepada mereka yang teraniaya.

Hutang mati kalu dlm islam, roh nanti stay kt middle of earth and sky. Stuck ➡⚰⬅ pic.twitter.com/VoyeQavRva

— Jabatan Netizen Malaysia (@jnmalaysia) January 14, 2021

Seniman masih block pakcik. Kalau tak, seronok juga main isu ni.

— Pakcik 2 #RakyatJagaRakyat (@JalalMisai_2) January 14, 2021

Allahu dah setahun weyhh https://t.co/B1p7xU78h4

— Nurul Husna (@husna_rusdy) January 14, 2021

Any peguam boleh bantu? https://t.co/wEomgndE52

— The Ays 🇲🇾 (@iamsyamsuladli) January 14, 2021

Mohon tabah wan chai https://t.co/LpcX5kfv8D

— Athir-san 🇲🇾 (@athiaq) January 14, 2021

Untuk makluman, pementasan teater Korupsi Dewan Semandung telah diarahkan oleh Khir Rahman dan dibintangi oleh Man Raja Lawak, Joey Daud, Mark Adam dan ramai lagi. Teater tersebut telah ditepentaskan di Istana Budaya pada 28 Februari hingga 1 Mac 2020 yang lalu.

Baca perkongsian kami mengenai isu ini melalui pautan-pautan di bawah!

Keringat Tidak Dibayar, Khir Rahman ‘Buka Mulut’ Isu Teater Terbitan Ogy Ahmad Daud

Muat Naik Video Bersama Khir Rahman, Ogy Minta Henti Sensasikan Kes Hutang Teater


Hampir Tiada Kluster Sukan, Netizen Persoal Tindakan Larang Orang Ramai Bersukan Sewaktu PKP

Sehari selepas mengumumkan Perintah Kawalan Pergerakan (PKP) di beberapa daerah di Malaysia, Kementerian Belia Dan Sukan memaklumkan kesemua aktiviti rekreasi dan sukan di kawasan PKP sedia digantung sementara bermula 7 Mei 2021.

Pengumuman yang dibuat secara last minute membuatkan kesemua premis melibatkan sukan terpaksa akur dengan keputusan serta memaklumkan kepada para pelanggan untuk tidak menghadiri semasa tempoh PKP berlangsung.

Apa yang membuatkan orang ramai kurang senang dengan pengumuman yang dibuat adalah pemilihan kerajaan untuk menutup sektor yang mempunyai jumlah peratusan yang sangat rendah dalam kebolehjangkitan wabak COVID-19.

Menerusi statistik yang dikongsikan, sektor kilang antara yang menjadi faktor utama penularan COVID-19 di Malaysia sekaligus membuatkan para netizen mempersoal pemilihan untuk menghalang orang ramai bersukan berbanding penutupan kilang.

Lebih ironi, pengumuman yang dibuat KBS nampaknya bercanggah dengan SOP yang dikeluarkan kerajaan negeri Selangor di mana aktiviti sukan yang tidak melibatkan kontak fizikal dibenarkan.

Pemilihan untuk menggantung aktiviti sukan di kawasan PKP juga dilihat sebagai mengekang sumber pendapatan aktiviti yang berada dalam sektor berkenaan. Berikut merupakan komen netizen mengenai isu ini.

Sementara itu, Wan Ahmad Fayhsal Wan Ahmad Kamal selaku Timbalan Menteri Belia dan Sukan tampil mempertahankan larangan sementara sektor aktiviti sukan. Menurutnya, pihak MKN sudah membuat penilaian menyeluruh sebelum mengenakan larangan.

“Sebagai peminat sukan tentu saja kita sedih dengan sekatan ini, tetapi saya cukup yakin Kementerian Kesihatan dan MKN telah menggunakan semua kaedah dan data saintifik yang diperlukan sebelum mengambil keputusan ini. Semoga keadaan menjadi lebih baik,” katanya ketika mengulas kritikan itu.

Are you saying @KKMPutrajaya method is unscientific? Of course KBS doesn’t want this to happen but we have to abide by the decision after taking into account all possible scenarios at play.

— Wan Ahmad Fayhsal (@wanfayhsal) May 6, 2021

Beliau juga dilihat turut mempersoal kenyataan netizen yang tidak mahu larangan terhadap sektor sukan dengan mendakwa para netizen tidak percaya dengan data yang dikeluarkan KKM.

Ditanya soal aktiviti melibatkan outdoor yang mempunyai kadar kebolehjangkitan yang rendah, Wan Ahmad Fayhsal memaklumkan pihak mereka akan berbincang semula dengan pihak MKN.

KBS must fight for what is right, sir. Gyms, training centres and outdoor activities for many are essential economic activities. https://t.co/OAEt3Dte9L

Sebelum ini, profesor penyakit berjangkit dan anggota Majlis Sains Pertubuhan Kesihatan Sedunia (WHO) Dr Adeeba Kamarulzaman memaklumkan kegiatan senaman di luar adalah selamat ketika wabak di mana risiko dijangkiti COVID-19 di kawasan luar iaitu outdoor adalah 18 kali lebih rendah daripada di tempat tertutup.

Tular pada minggu ini apabila tular sebuah video melihatkan pelawak Lan Pet Pet sekali lagi terlibat dengan pergaduhan apabila merangkul leher dan memukul mangsa.

Rangkul Leher Dan Pukul Penghantar Makanan, Lan Pet Pet Sekali Lagi Terlibat Dengan Pergaduhan

Mahu Utamakan Golongan ‘Kayangan’, Wanita Ini Maut Selepas Tangki Oksigen Dirampas Polis


Guru Palestin Menang Anugerah ‘Guru Terbaik Dunia’ Dengan Hadiah RM4 Juta

Seorang guru Palestin memenangi anugerah perguruan antarabangsa dengan hadiah berupa sumbangan sebanyak USD$1 juta (RM4 juta).

Hanan Al Hroub membesar di kem pelarian Palestin dan kini merupakan guru kepada anak-anak di kem pelarian.

Kepakaran beliau adalah memberi sokongan kepada kanak-kanak yang trauma akibat keganasan.

Pemenang telah diumumkan pada satu majlis anugerah di Dubai, dengan mesej video tahniah dihantar oleh Prince William.

Hanan Al Hroub memberitahu penonton bahawa “guru-guru boleh mengubah dunia”.

Membesar di kem pelarian berhampiran Baitul Lahm, Al Hroub kini bekerja dengan kanak-kanak pelarian, dengan pendekatan menggunakan permainan yang bertujuan untuk meredakan keganasan dan ketegangan.

“Saya bangga menjadi seorang guru wanita Palestin berdiri di atas pentas ini,” katanya selepas menerima anugerah itu.

Beliau berkata, beliau akan menggunakan wang hadiah untuk menyokong pelajar-pelajarnya.

Prince William menegaskan mengenai “tanggungjawab luar biasa” guru-guru dan keupayaan mereka “mempengaruhi, memberi inspirasi dan membentuk hidup seorang anak muda menjadi lebih baik.”

Finalis untuk Global Teacher Prize (Hadiah Guru Global) termasuk guru-guru dari India, Kenya, Finland dan Amerika Syarikat.

Dimulakan oleh Yayasan Varkey, cabang amal firma pendidikan antarabangsa GEMS, hadiah dan majlis gaya Oscars diadakan dengan tujuan untuk meningkatkan martabat profesion perguruan.

Tetamu acara tersebut termasuklah bintang Hollywood seperti Salma Hayek dan Matthew McConaughey dan tokoh politik seperti bekas Perdana Menteri UK Tony Blair dan naib presiden dari Emiriah Arab Bersatu (UAE), Sheikh Mohammed bin Rashid Al Maktoum.

10 finalis dijemput ke atas pentas melalui mesej video daripada ahli fizik terkenal, Stephen Hawking. Naib Presiden Amerika Syarikat, Joe Biden dan bekas Presiden Amerika Syarikat Bill Clinton juga memberi ucapan tahniah kepada 10 finalis ini melalui mesej video.

Sunny Varkey, pengasas Yayasan Varkey dan pengasas anugerah antarabangsa ini berkata, beliau berharap kisah hidup Hanan Al Hroub akan “memberi inspirasi kepada mereka yang ingin menyertai profesion perguruan”.

Sunny Varkey memberitahu perwakilan-perwakilan di persidangan pendidikan antarabangsa itu bahawa anugerah itu dicipta dengan tujuan untuk memberi pengiktirafan yang lebih besar dan menekankan kepentingan guru-guru.

“Harapan saya adalah supaya kanak-kanak dari seluruh dunia menonton majlis ini dan berfikir tentang apa yang guru-guru mereka sendiri telah sumbangkan untuk mereka,” kata Varkey.

BACA: Kisah Menyentuh Hati Di Sebalik Sekolah Anak Pelarian Syria Diasaskan Oleh Pelajar Malaysia


Hancur Dan ‘Total Lost’, Ini Keadaan Kenderaan Mangsa Tragedi Batang Kali

Pada 16 Disember lalu negara digemparkan dengan tragedi tanah runtuh di sebuah tapak perkhemahan di Father’s Organic Farm, Batang Kali, Hulu Selangor. Seramai 92 orang mangsa terjejas dalam insiden terbabit.

Kejadian yang berlaku pada jam 2.42 pagi itu telah menyebabkan mangsa-mangsa dikatakan mendengar dentuman kuat seperti guruh di kawasan perkhemahan Zon A ladang tersebut.

Tanah runtuh itu secara langsung menjejaskan ketiga-tiga tapak perkhemahan, dan menghasilkan padang runtuhan 30 meter tinggi, meliputi kawasan seluas 1.21 ekar.

Ini antara beberapa buah kenderaan mangsa tragedi tanah runtuh Batang Kali yang dibawa keluar melalui towing. Semuanya ranap. Total lost. Scrap https://t.co/Ybjv9LgOKQ pic.twitter.com/9amkdcvZeb

— Jabatan Netizen Malaysia (@jnmalaysia) December 29, 2022

Semasa operasi mencari dan menyelamat dilakukan, kelihatan beberapa buah kenderaan dipercayai milik mangsa turut terjejas akibat tanah runtuh tersebut. Banyak yang rosak akibat tertimbus, dihimpap pokok, berlanggar dengan kenderaan lain semasa bergerak daripada tempat asal ekoran pergerakan tanah semasa tragedi itu berlaku.

Dalam satu rakaman video pendek yang dikongsikan Twitter @jnmalaysia, beberapa buah kenderaan yang terjejas akibat tragedi itu sudah mula dibawa keluar daripada tapak kejadian dengan menaiki trak tunda.

Rata-rata kenderaan yang dibawa keluar sudah hancur dan total lost. Impak tanah runtuh turut menyebabkan sebahagian daripadanya tidak dapat dikenal pasti lagi model kenderaan tersebut.

Netizen menzahirkan rasa simpati dan sebak mengenangkan keadaan mangsa-mangsa yang tertimbus semasa kejadian itu berlaku. Jika struktur kenderaan yang kukuh boleh hancur, inikan pula tubuh badan manusia.

Teruk wehh. Ni kereta,mangsa macam mana plak kondisi. Allahu https://t.co/IBCnGXRQeM

Takde rupa dh ketenya 😭 https://t.co/AxD8IxTtp8

— Izwan Nasir (@izwanxnasir) December 30, 2022

Of this condition of the car, imagine on people. Rip https://t.co/kKDAGnQW3N

— Syed Abd. Hamidi (@Hamidi_Bieber) December 30, 2022

Terdahulu, tragedi tanah runtuh jam 2.42 pagi, 16 Disember lalu menyaksikan 92 mangsa terjejas. 31 nyawa terkorban dan 61 selamat daripada jumlah keseluruhan yang dilaporkan dalam kejadian itu.

Mayat mangsa ke-31 dan terakhir di tapak perkhemahan Father’s Organic Farm, di sini, ditemui dalam beg tidur yang tertimbus dengan kedalaman 1.5 meter dalam tanah pada 24 Disember 2022, kira-kira selepas lebih seminggu operasi mencari dan menyelamat dilakukan.

Mangsa adalah seorang kanak-kanak lelaki berusia 11 tahun dikenali sebagai Eng Shao Qi, pelajar Tahun Lima Sekolah Jenis Kebangsaan Cina (SJKC) Mun Choong.


4 Realiti ‘Freehold’ Dan ‘Leasehold’ Yang Patut Anda Tahu Sebelum Beli Hartanah

Ini antara soalan paling popular yang sering ditanyakan oleh bakal-bakal pembeli hartanah. Sejauh manakah pentingnya status pegangan hartanah (freehold atau leasehold) memainkan peranan dalam menentukan kesesuaian satu-satu hartanah semasa membuat pembelian?

Pokok pangkal keputusan anda semasa membuat plihan bakal berkisar kepada matlamat asal pembelian. Tanya diri anda, adakah untuk tujuan pembelian hartanah ini kerana ingin dijadikan kediaman sendiri atau mahu disimpan sebagai satu bentuk instrumen pelaburan?

Seandainya bertujuan ingin didiami, maka faktor pegangan hartanah (freehold atau leasehold) tidak memainkan peranan besar dalam proses membuat keputusan. Selagi anda selesa dengan faktor-faktor lain seperti lokasi, spesifikasi dan harga, maka kurang penekanan yang perlu diberikan dalam memilih hartanah samada ianya freehold atau leasehold.

Sebaliknya jika objektif asal anda adalah untuk menjadikan pembelian ini sebagai satu medium pelaburan, maka status pegangan hartanah memainkan peranan yang sangat kritikal ketika membuat pertimbangan.

Realiti penting yang perlu anda hadam termasuklah:

Hartanah freehold selalunya lebih popular dan mendapat permintaan yang lebih tinggi berikutan kurangnya kuantiti unit hartanah freehold di pasaran berbanding dengan hartanah leasehold.

Namun begitu, faktor lokasi juga memainkan peranan yang lebih besar berbanding status pegangan. Sekiranya lokasi itu memiliki permintaan yang tinggi, maka hartanah dengan status leasehold tetap menikmati kenaikan nilai yang senantiasa tinggi dan stabil saban tahun.

Hartanah freehold lebih senang dipindah milik. Secara amnya, tiada kekangan yang dikenakan dalam proses penukaran hak milik bagi hartanah freehold. Ini bererti pemilik bebas menjual kepada mana-mana individu tanpa perlu melihat kepada status pemilikan bumiputera.

Sebaliknya bagi hartanah leasehold, kebenaran pindahmilik tertakluk kepada kebenaran (consent) kerajaan negeri. Umumnya di Selangor, hartanah leasehold milik bumiputera tidak boleh dipindah milik kepada pembeli bukan bumiputera (syarat tersirat).

Syarat tersirat ialah syarat yang tidak dinyatakan oleh kerajaan negeri di mana ia lebih kepada budi bicara. Contoh syarat tersirat ialah seperti di Selangor iaitu tidak dibenarkan perpindahan status hak bumiputra ke non-bumiputra.

Hartanah leasehold yang berbaki tempoh pajakan di bawah 50 tahun sukar mendapat pembiayaan daripada bank. Jika anda ingin membeli hartanah dalam kes sebegini, minta pemilik asal memperbaharui premium pajakan kepada kerajaan negeri sebelum membuat pembelian.

Tempoh pindah milik yang lebih lama diperlukan dalam kes penjualan hartanah leasehold. Ini terjadi kerana hartanah leasehold memerlukan kebenaran (consent) daripada kerajaan negeri untuk dipindah milik.

Keseluruhan proses boleh mengambil masa di antara 6 bulan hingga ke setahun bergantung kepada jumlah aplikasi yang diuruskan oleh kerajaan negeri. Kesannya, anda mungkin terpaksa menunggu lebih lama sebeleum berpeluang pindah ke rumah baru berbanding pembeli yang memilih untuk membeli hartanah berstatus pegangan freehold.

Kesimpulannya, walaupun kriteria pegangan hartanah freehold atau leasehold memberi impak yang signifikan dalam menentukan kesesuaian jual beli sesebuah hartanah namun ada faktor-faktor lain yang turut perlu diperhalusi dan diberi pertimbangan yang sewajarnya.

Sebagai pembeli, anda perlu mengetahui kelebihan dan kekurangan hartanah yang bakal anda beli dengan mengambil kira segala isu dan proses yang terlibat dan lakukan penilaian secara teliti dan tuntas.


Hang Tuah Nafi Mahu Bolot Harta Peninggalan Jins Shamsuddin, Tuntutan Dibuat Untuk Bahagikan Secara Faraid

Pada bulan Januari lalu Mahkamah Tinggi Shah Alam menolak tuntutan dibuat oleh Jeffrey dan Hang Tuah memfailkan saman terhadap anak ketiga arwah, Putera Hang Jebat atas dakwaan memalsukan dokumen surat wakil sebidang tanah seluas 0.265 hektar yang terletak di Kampong Pasir, Gombak.

Anak kedua Allahyarham Tan Sri Jins Shamsuddin iaitu Hang Tuah, 49, menafikan dakwaan adiknya, Putera Hang Jebat yang mengatakan bahawa tuntutan saman yang dibuatnya sebelum ini berunsur dendam.

Bagaimanapun dalam satu sidang media baru-baru ini, Tuah berkata, saman yang dibuat atas dakwaan memalsukan dokumen Surat Wakil Kuasa membabitkan sebidang tanah itu adalah untuk memberi keadilan kepada semua pihak.

“Setiap tahun sejak Jebat masih kecil kami berjumpa. Kalau balik kampung, memang akan berjumpa. Netizen cakap, kami nak duitlah, tak pernah datang melawatlah, tiba-tiba muncullah. Walhal, dari kecil lagi saya dah kenal mereka seperti adik dan abang.

“Saman yang kami buat sebelum ini pun bukan bertujuan untuk kami membolot harta atau apa, sebaliknya ingin membawa keadilan.

“Kami menuntut untuk mengembalikan tanah yang sudah dijual, kepada estet arwah ayah dan untuk membahagikan harta-harta arwah mengikut faraid,” katanya.

Ditemui di sesi sidang media yang berlangsung di Bukit Jelutong, Tuah meluahkan kekecewaannya apabila tindakan dia dan abangnya, Jefri Jins disalah anggap dan dilihat dari sudut negatif.

“Untuk bahagikan faraid, saya kena kumpul kesemua hartanya dahulu sebelum dibahagikan. Sekarang, kami pula kena tuduh macam-macam sedangkan kami nak berikan secara adil,” katanya.

Tuah juga menjelaskan bahawa dia juga menuntut hak itu untuk menegakkan keadilan buat Jefri yang kini menetap di Singapura.

“Kalau nak diikutkan, saya tak dapat apa pun tak mengapa. Tapi, saya kasihankan abang saya, Jefri yang tak dapat apa-apa langsung sedangkan dia pun anak arwah,” katanya.

Tidak mempertikai keputusan mahkamah, Tuah sekadar ingin membersihkan nama dan imejnya yang kini sudah tercalar.

“Menang atau kalah, itu semua kuasa Tuhan. Kami bukan nak mempertikai keputusan mahkamah. Cumanya, bila saya tak jawab, imej kami tercalar sampai bila-bila. Saya terpaksa jawab sebab dia pun bising begitu (di media).

“Kami kini sedang mempertimbangkan untuk memfailkan rayuan bagi menyiasat mengenai status Surat Wakil Kuasa yang mana, tidak sah,” katanya.


Hans Isaac Dilantik Pengerusi Baharu Finas

Kementerian Komunikasi dan Multimedia Malaysia (KKMM) semalam dalam satu kenyataan telah mengumumkan secara rasmi perlantikan Dato’ Hans Isaac sebagai pengerusi Perbadanan Kemajuan Filem Nasional Malaysia (Finas). Dato’ Hans atau nama sebenarnya Gerald Hans Isaac akan memegang jawatan tersebut untuk tempoh 2 tahun berkuatkuasa 8 April 2019.

Pengalaman beliau dalam bidang seni dan sejumlah besar pengiktirafan beliau dalam bidang seni meyakinkan pihak KKMM untuk memilih beliau sebagai pengerusi. Dato’ Hans akan mengambil alih semua tugas pemangku pengerusi, Dato’ Samsuni Mohd Nor yang telah memegang jawatan tersebut semenjak 4 bulan yang lalu.

Beliau sebelum ini juga pernah dilantik sebagai ahli Lembaga penasihat Finas dan ahli lembaga Persatuan Penerbit Filem Malaysia. Dalam kenyataan tersebut juga berharap Dato’ Hans mampu berkhidmat untuk meningkatkan usaha untuk membantu industri seni negara.


Hans Isaac ‘Pulangkan’ Kembali Gaji Selama 13 Bulan Bersama FINAS

Mengakui tidak pernah mahukan apa-apa ketika menjawat jawatan pengerusi Perbadanan Kemajuan Filem Nasional (FINAS) sebelum ini, Hans Isaac bertindak memulangkan kembali semua gaji dan elaun yang diterimanya.

Hans sebelum ini menjadi pengerusi FINAS selama 13 bulan apabila mula dilantik pada April tahun lalu sebelum ditamatkan kontrak pada Mei tahun ini.

Susulan daripada penamatan kontrak beliau bersama badan perfileman nasional itu, Hans dalam satu laporan yang terbit di Harian Metro, berkata kesemua imbuhan yang pernah diterimanya bersama mereka akan dipulangkan kembali sebagai bantuan kepada industri perfileman dan drama yang terjejas dengan situasi COVID-19 ketika ini.

“Jadi, sekarang apabila sudah tidak berada dalam agensi itu, saya akan pulangkan semua kepada industri dengan membantu golongan pekerja belakang tabir seperti jurukamera, runner, jurusolek dan sesiapa saja yang terbabit.

“Saya tahu ramai daripada mereka yang terjejas apabila penggambaran perlu diberhentikan. Jadi, kalau ada yang memerlukan boleh datang berjumpa saya dan saya juga akan cuba mencari mereka,” katanya kepada Harian Metro.

Walaupun laporan tersebut tidak menyatakan berapakah jumlah keseluruhan yang akan diberikan bagi membantu ahli-ahli industri perfileman dan drama ketika ini, namun imbuhan selama 13 bulan sudah pastinya bukan sedikit.

Mengulas mengenai penamatan kontraknya, Hans menjelaskan dia sudah pun dapat menjangkakan perkara itu dan tidak terasa hati kerana telah berpendapat telah melakukan yang terbaik sepanjang menerajui agensi itu.

“Seperkara saya nak cakap, inilah masalah yang berlaku di Finas. Kalau tukar kerajaan, pimpinan dalam agensi ini pun ditukar. Sampai bila pun masalah tak selesai dan pembaharuan sukar dicapai. Malah, ia kena mula dari awal semula. Sekurang-kurangnya  habiskan kontrak jawatan itu dulu,” katanya.

FINAS baru-baru ini juga menerima sindiran daripada pelakon-pelakon tempatan gara-gara impian mereka yang mahukan filem negara ini ke Anugerah Oscar. Baca mengenainya di pautan di bawah.

‘Dekat Kampung Pun Belum Tentu Jaguh Lagi’- Artis Sindir FINAS Mahu Filem Malaysia Ke Oscar

Les’ Copaque Hasilkan Video Khas Permohonan Maaf Fizi Kepada Upin Dan Ipin

Isu ‘Terkucil’ Ketika Persembahan, Tok Ti Jelaskan Pernah Alami Situasi Hampir Sama


Hantar Baju Dan Kuih Raya Muncul Sebagai Alasan Popular Rentas Daerah Dan Negeri

Sejak arahan menghalang aktiviti merentas daerah dan negeri dikeluarkan, nampaknya masih terdapat individu yang ingkar serta menggunakan pelbagai alasan dalam membolehkan mereka merentas.

Menurut Ketua Polis Daerah Petaling Jaya, Asisten Komisioner Mohamad Fakhrudin Abdul Hamid, alasan seperti menghantar baju dan kuih raya muncul sebagai alasan popular yang digunakan pengguna jalan raya untuk merentas negeri. Apa yang menjadi isu adalah alasan tersebut digunakan mereka yang tidak mendapatkan surat kebenaran.

Beliau memaklumkan, arahan untuk patah balik akan dimaklumkan kepada mereka yang menggunakan alasan yang tidak munasabah manakala surat kompaun sedia dikeluarkan buat individu yang ingkar serta-merta.

Difahamkan, sebagai usaha untuk melancarkan pergerakan lalu lintas pada waktu hari bekerja, pihak mereka akan membuka laluan tambahan walau bagaimanapun pemeriksaan ketat tetap dijalankan seperti biasa.

Untuk pengetahuan, Menteri Kanan (Keselamatan), Datuk Seri Ismail Sabri Yaakob pada Sabtu lalu memaklumkan aktiviti merentas daerah dan negeri tidak akan dibenarkan tanpa kebenaran Polis Diraja Malaysia (PDRM) bermula 10 Mei hingga 6 Jun.

Tular pada minggu ini apabila instafamous ini bangga mampu membuat kejutan pada pekerjanya sehingga mengabaikan SOP.

Bangga ‘Surprise’ Pekerja Dengan Pemberian Bonus, Video Instafamous Abai SOP Ini Jadi Perhatian Netizen

Rangkul Leher Dan Pukul Penghantar Makanan, Lan Pet Pet Sekali Lagi Terlibat Dengan Pergaduhan


Hantar ‘Budak-Budak’, PSG Dibelasah Arsenal

Semalam telah berlangsungnya International Champions Cup 2018 yang diadakan di Stadium Nasional Singapura. Piala ini diadakan sempena perlawanan pra musim ini buat tiga pasukan elit eropah berentap iaitu Arsenal, Atletico Madrid dan Paris Saint Germain.

Perlawanan semalam memperlihatkan Arsenal bertemu Paris Saint Germain dimana Arsenal berjaya menang mudah dengan pasukan juara liga Perancis ini dengan jaringan 5-1.

Pemain terbaik perlawanan berjaya dimenangi oleh Alexandre Lacazette manakala pujian turut diberikan kepada Gianluigi Buffon , Matteo Guendouzi dan Christopher Nkunku kerana berjaya menampilkan keputusan yang cemerlang.

Selain itu, sambutan di luar stadium sebelum perlawanan boleh dikatakan agak meriah dimana kedua-dua pasukan tampil dengan koleksi trofi masing-masing. Antara yang menjadi tumpuan sudah pastinya trofi emas unbeaten Arsenal pada musim 03-04.

Difahamkan perlawanan semalam berjaya menjadi perlawanan dengan jumlah penonton teramai dengan kehadiran sekitar 52,000 orang dengan jumlah pelawat daripada serata negara termasuk Malaysia, Indonesia dan Singapura.


Gadis Ini Menggunakan 11 Kereta Untuk Hantar Mesej Buat Bapanya di Angkasa Lepas

Seorang gadis memasang impian untuk menghadiahkan sesuatu yang sangat istimewa buat bapanya, seorang angkasawan yang sedang melakukan tugasan di Stesen Angkasa Lepas Antarabangsa (ISS). Dia bercadang untuk memberikan satu mesej ringkas tetapi sangat menyentuh hati kepada bapanya di luar sana tanpa menggunakan sebarang alat telekomunikasi seperti yang sering dilakukannya.

Untuk itu, gadis tersebut bekerjasama dengan syarikat Hyundai yang menyediakan 11 buah kereta bagi membentuk satu mesej gergasi yang boleh dilihat oleh bapanya di angkasa lepas.

Projek ini dimulakan pada 18 Januari yang lalu dan berjaya memecahkan Guiness World Record sebagai imej terbesar pernah dihasilkan melalui kesan tayar kenderaan iaitu sekitar 60 juta kaki persegi.

LIKE dan FOLLOW Vocket di Facebook serta Instagram


Hantu Dalam Siri Malaysian Ghost Stories Tular Kerana Mata ‘Sharingan’

Setiap rumah produksi pasti akan buat sehabis baik untuk menjayakan siri atau filem yang mereka hasilkan. Namun, ‘keseraman’ hantu dalam siri Malaysian Ghost Stories menjadi bualan apabila matanya yang merah menyala mendapat perhatian peminat setia Naruto.

Berdasarkan perkongsian seorang pengguna Facebook, Hiroshi Renzo, beliau berkongsikan gambar mata hantu berkenaan di mana jika dalam anime Naruto, mata tersebut adalah milik puak Uchiha.

Mata Mangekyō Sharingan tersebut menyebabkan ramai bertukar daripada takut ke terhibur apabila membuat andaian hantu berkenaan adalah daripada keturunan Uchiha yang sedang ‘cari makan’ di Malaysia.

Dalam siri Naruto, pemilik mata Mangekyō Sharingan adalah antara yang terkuat apabila mereka dapat menghasilkan teknik terlarang yang tidak dapat dihasilkan oleh ninja biasa. Perkongsian Hiroshi Renzo ini sudah hampir mencapai 10,000 perkongsian di Facebook dan sudah mula tular hingga ke Indonesia.

Crew mana tah yang bagi idea suruh sumbat itachi punya mangekyou sharingan dekat hantu ni. https://t.co/urcrHSz4l8

— El Acho Pacho (@OhhNoItsAcho) October 29, 2021

Siri Malaysian Ghost Stories ini sudah ditayangkan di saluran Astro Ria sejak sejak 25 Ogos 2021 setiap Isnin hingga Khamis. Episod Buka Hijab ini merupakan episod terakhir untuk siri ini. Namun, disebabkan mata Sharingan ini barulah lebih ramai sedar adanya siri ini.

Artis tempatan yang sering dilanda kontroversi, Namewee telah disenarai hitam di China kerana muzik video terbarunya. Baca lagi pautan di bawah.

Cetus Kontroversi Di Negara Orang, Namewee Kini Kena ‘Banned’ Di China

‘Sport Rim’ Bertukar Jadi Rim Kompang, Trailer Budak Kripto Cetus Tanda Tanya Peminat Filem

Keanu Reeves Hadiahkan Jam Tangan Rolex Buat 4 ‘Stuntmen’ Beliau Dalam John Wick


19 Tahun Tinggal Di Jepun, Ini Antara Kisah Mistik Yang Saya Alami

Assalamu’alaikum dan selamat sejahtera semua,

Sepanjang berada di Jepun, selain kenangan pahit manis, pernah tak sesiapa alami pengalaman mistik / ghaib?

Sepanjang bertugas sebagai tour guide, saya banyak mengembara ke seluruh Jepun. Dari kawasan tengah-tengah bandar sampailah ke kawasan hutan belitong. Saya pernah juga kena ganggu, tapi alhamdulillah yang ringan-ringan saja. Tapi ramai pelanggan saya yang terkena dengan kisah-kisah yang agak hardcore. Kebanyakkan kes adalah gangguan di bilik hotel.

Ini satu kisah yang agak mendebarkan saya sendiri. Selepas turun dari Tateyama-Alpine Route (Snow Wall), malamnya kami bermalam di sebuah hotel (nama dirahsiakan) di kawasan yang agak hutan belitong tahapnya. Jangankan line internet di handphone, wifi juga cuma ada di lobi. Hotel sangat besar, tapi cuma group kami dan beberapa orang lain yang kelihatan.

Malam, selepas check in ke bilik masing-masing, pelanggan yang duduk di bilik sebelah saya ketuk pintu bilik, ajak saya teman dia di biliknya kerana partnernya ke lobi untuk guna wifi. Bilik dia sangat luas dan besar (deluxe room), pintu sliding ada di separuh dinding bilik. Boleh nampak pemandangan yang sangat luas dari bilik tu. Luar bilik adalah kawasan hutan, dan bilik dia di tingkat atas sekali.

Waktu siang, pemandangan memang sangat cantik. Tapi oleh sebab malam, kami tutup semua langsir memandangkan tak nampak apa-apa melainkan hutan yang gelap gelita.

Tunggu punya tunggu, partner dia tak balik juga ke bilik. Akhirnya kami ambil keputusan untuk turun ke lobi dan melepak dengan ahli group yang lain.

Sampai saja di bawah, partnernya dan ahli group lain yang melepak dah habis melepak dan nak balik ke bilik. Jadi kami pun patah balik dan naik ke atas ke bilik masing-masing.

Sebaik saja saya masuk bilik saya, pintu bilik saya diketuk bertalu-talu. Bergegas saya buka, dan saya tengok pelanggan yang duduk di bilik sebelah tadi tercungap-cungap kecemasan. Dia suruh saya datang ke bilik dia.

Terkejut bila saya masuk bilik dia. Kesemua pintu sliding yang ada di bilik terbuka luas, dan langsir juga terselak habis! Saya sangat pasti, waktu kami turun tadi kesemua tingkap dan langsir dalam keadaan tertutup.

Dan menurut pelanggan saya juga, sebaik saja mereka masuk tadi, dalam samar-samar lampu koridor, mereka nampak lembaga besar dan berkaki panjang sedang melangkah keluar dari bilik melalui tingkap!

Dalam keadaan takut-takut begitu, saya telefon staff hotel. Saya bertanya, adakah staff hotel ada masuk ke bilik itu dan buka tingkap. Tetapi mereka menafikan berkali-kali. Memilih untuk bersangka baik, kami tutup tingkap-tingkap yang terbuka luas itu. Seksa nak tutup kerana sangat ketat, macam dah lama tak pernah dibuka. Berpeluh-peluh kami untuk tutup kesemua tingkap.

Ketika hendak tutup tingkap yang terakhir, memang sangat ketat walaupun kami berusaha untuk tutup bertiga. Tak bergerak sedikit pun. Akhirnya saya telefon staff di lobi sekali lagi, dan seorang staff datang.

Dia juga mencuba, tapi tak berjaya. Panggil lagi beberapa staff lain untuk cuba tutup. Tak berjaya juga. Akhirnya terpaksa guna perkakas bertukang (ayoyo tak tau apa yang dorang guna) dan setelah setengah jam berkung-kang-kung-kang bertukang, berjaya juga tutup tingkap tu.

Memandangkan semua dah keletihan, saya pun minta izin balik ke bilik saya. Mereka pun redha saja duduk di bilik itu walaupun rasa takut masih ada. Alhamdulillah, saya tak diganggu apa-apa sepanjang malam.

Tetapi keesokan hari bila berjumpa dengan pelanggan tersebut, sepanjang malam waktu mereka tidur, ada lembaga perempuan berambut panjang berpakaian putih di sudut hujung bilik. Mereka pasrah saja, sebab lembaga tu pun memang tak mengganggu. Cuma duduk peluk kaki sambil tunduk bawah. Sepanjang malam mereka tidur berpelukan rapat-rapat, takut punya pasal.

Kalau ikutkan logik, memang mustahil untuk manusia biasa buka tingkap yang hampir kesemuanya ketat-ketat dalam masa yang singkat. Kami naik lif turun ke lobi, kemudian naik balik ke bilik dalam masa tak sampai 10 minit.

Kalau bukan staff hotel yang buka, siapa sebenarnya yang buka? Dan apa makhluk berkaki panjang yang melangkah keluar dari tingkat 9 dan berjalan ke arah hutan tu?

Sekian cerita yang tak berapa seram. Kalau korang ada pengalaman lain sepanjang di bumi Jepun, kongsikan cerita di ruang komen.

Baca lagi: Lihat Kawan Jepun Bunuh Diri, Sebulan Aku Tidur Tak Tutup Lampu Kerana Trauma